
Përmbajtja:

I. Qëllimet e arsimit profesional në profilin “Nxjerrja e  naftës, gazit dhe ujit”, niveli III në Kornizën Shqiptare të Kualifikimit (KSHK), të drejtimit mësimor “Kërkim, shpim dhe shfrytëzim nafte, gazi dhe uji”.

II. Profili profesional i nxënësve në përfundim të arsimit profesional në profilin “Nxjerrja e  naftës, gazit dhe ujit”, niveli III i KSHK.

1. Kërkesat e pranimit të nxënësve në arsimin profesional në profilin “Nxjerrja e  naftës, gazit dhe ujit”, niveli III i KSHK.
2. Kompetencat e përgjithshme të nxënësit në përfundim të arsimit në profilin “Nxjerrja e  naftës, gazit dhe ujit”, niveli III i KSHK.
3. Kompetencat profesionale të nxënësit në përfundim të arsimit në profilin “Nxjerrja e  naftës, gazit dhe ujit”, niveli III i KSHK.
4. Mundësitë e punësimit dhe të arsimimit të mëtejshëm në përfundim të arsimit në në profilin “Nxjerrja e  naftës, gazit dhe ujit”, niveli III i KSHK.
III. Plani mësimor për profilin “Nxjerrja e  naftës, gazit dhe ujit”, niveli III i KSHK.

IV. Udhëzime për planin mësimor

V. Udhëzime për  procesin mësimor.

VI. Udhëzime për vlerësimin dhe provimet.

VII. Të dhëna për çertifikatën që fitohet në përfundim të arsimit në profilin “Nxjerrja e naftës, gazit dhe ujit”, niveli III i KSHK.
VIII. Programet e përgjithshme të lëndëve teorike profesionale.

IX. Përshkruesit e moduleve të praktikës profesionale të detyruar.

X. Përshkruesit e moduleve të praktikës profesionale me zgjedhje të detyruar.
XI. Programet orienruese të provimeve përfundimtare të nivelit
I. Qëllimet e arsimit profesional në profilin “Nxjerrja e naftës, gazit dhe ujit”, niveli III i KSHK, të drejtimit mësimor “Kërkim, shpim dhe shfrytëzim nafte, gazi dhe uji”.
Qëllimi kryesor i arsimit profesional në profilin “Nxjerrja e naftës, gazit dhe ujit”, niveli III i KSHK, të drejtimit mësimor “Kërkim, shpim dhe shfrytëzim naftë, gazi dhe uji”, është “zhvillimi i përsonalitetit të nxënësve për të jetuar në përshtatje me botën që i rrethon dhe përgatitja e tyre për t’u punësuar në veprimtaritë profesionale që lidhen drejtpërdrejt me proceset e punës në kuadrin e nxjerrjes së naftës dhe gazit”. Për të realizuar këtë, shkolla profesionale u krijon nxënësve:

· mundësi të përshtatshme për të nxënë, pavarësisht nga gjinia, raca, besimi dhe aftësitë;

· mundësi për të gjithë, për të zhvilluar kompetencat profesionale, të bazuara në njohuritë, shprehitë, qëndrimet dhe vlerat, të mjaftueshme për të lehtësuar punësimin dhe përparimin drejt arsimit e formimit profesional të mëtejshëm;

· mbështetje për t’u njohur me rregullat e sigurimit teknik e të ruajtjes së mjedisit në përputhje me standardet ndërkombëtare dhe për t’i zbatuar ato me rreptësi;

· mbështetje për t’u njohur me teknologjitë dhe proceset teknologjike bashkëkohore e të përspektivës, që lidhen me kualifikimin profesional përkatës;

· mbështetje për të zhvilluar ndjenjën e disiplinës, kuriozitetin intelektual dhe profesional, aftësitë sipërmarrëse, si dhe vlerat morale;

· mbështetje për t’u zhvilluar psikologjikisht dhe fizikisht, për të përballuar vështirësitë që do të ndeshin gjatë veprimtarive të ardhshme profesionale;

· mbështetje për të zhvilluar frymën e tolerancës dhe të mirëbesimit nëpërmjet përvojës së punës.

II. Profili profesional i nxënësve në përfundim të arsimit profesional në profilin “Nxjerrja e naftës, gazit dhe ujit”, niveli III i KSHK.
1. Kërkesat e pranimit të nxënësve në arsimin profesional nё profilin “Nxjerrja e  naftës, gazit dhe ujit”, niveli III i KSHK
Në shkollat që ofrojnë arsimin profesional në profilin mësimor “Nxjerrja e  naftës, gazit dhe ujit” niveli III i KSHK, kanë të drejtë të regjistrohen të gjithë të rinjtë që:

- kanë mbaruar arsimin profesional në drejtimin mësimor “Kërkim, shpim dhe shfrytëzim nafte, gazi dhe uji”, niveli I;

- janë të aftë fizikisht dhe mendërisht të përballojnë kërkesat e këtij niveli të arsimit profesional.

- nëse kanë aftësi të kufizuara, shkolla krijon kushte dhe përshtat programin në përputhje me paaftësitë që shfaqin.

Në raste të veçanta kur kërkesat për të ndjekur këtë shkollim janë më të larta se kapaciteti real i këtyre shkollave, atëherë, MEKI përgatit udhëzime të veçanta me kritere të posaçme pranimi për këto shkolla.

2. Kompetencat e përgjithshme të nxënësve në përfundim të arsimit në profilin profesional “Nxjerrja e naftës, gazit dhe ujit”, niveli III i KSHK
Në përfundim të arsimit profesional në profilin profesional “Nxjerrja e  naftës, gazit dhe ujit”, niveli III i KSHK, nxënësi do të zotërojë këto kompetenca të përgjithshme kryesore:

· Të komunikojë në mënyrë korrekte me shkrim e me gojë për të shprehur mendimet e ndjenjat e tij dhe për të argumentuar opinionet për çështje të ndryshme.

· Të përdorë burime dhe teknika të ndryshme të mbledhjes dhe të shfrytëzimit të informacioneve të nevojshme për zhvillimin e tij personal dhe profesional.

· Të nxitë potencialin e tij të brendshëm në kërkim të vazhdueshëm për zgjidhje të reja më efektive dhe më efiçente.

· Të angazhohet fizikisht, mendërisht dhe emocionalisht në kryerjen e detyrave të ndryshme në kontekstin profesional, personal dhe shoqëror.

· Të respektojë rregullat dhe parimet e një bashkëjetese demokratike në kontekstin e integrimeve lokale, rajonale.

· Të manifestojë guxim dhe aftësi sipërmarrëse për të ardhmen e tij.

· Të tregojë vetëkontroll gjatë ushtrimit të veprimtarive të tij.

· Të organizojë drejt procesin e të nxënit të tij dhe të shfaqë gatishmërinë dhe vullnetin për të nxënë gjatë gjithë jetës.

· Të respektojë parimet e punës në grup dhe të bashkëpunojë aktivisht në arritjen e objektivave të pranuara.

· Të vlerësojë dhe vetvlerësojë nisur nga kritere të drejta si bazë për të përmirësuar dhe çuar më tej arritjet e tij.

3. Kompetencat profesionale të nxënësit në përfundim të arsimit në profilin mësimor “Nxjerrja e naftës, gazit dhe ujit”, niveli III i KSHK.

Në përfundim të arsimit profesional në profilin profesional “Nxjerrja e  naftës, gazit dhe ujit”, niveli III i KSHK, nxënësi do të jetë i aftë të zhvillojё mё tej kompetencat profesionale tё fituara nё nivelin II, si dhe tё ushtrojë kompetenca tё tjera profesionale, si më poshtë;
· Tё kryejё llogaritje tё thjeshta ekonomike qё lidhen me projektin e shfrytëzimit të një vendburimi nafte dhe gazi.
· Tё konceptojё planin pёr punimet përgatitore për fillimin dhe vazhdimin e punimeve për  shfrytëzimin e një vendburimi nafte dhe gazi.
· Tё konceptojё planin pёr teknologjitë dhe metodat që do të përdoret për shfrytëzimin e një vendburimi nafte dhe gazi.
· Të konceptojë metodat e nxjerrjes së naftës, gazit dhe ujit.
· Të interpretojë parimin e punës së pompave të ndryshme për nxjerrjen e naftës.
· Të shpjegojë mënyrat e uljes së depresionit në fundin e pusit.
· Të konceptojë difektet e pompave të nxjerrjes së naftës.
· Të organizojë punën në skemën e grupit të grumbullimit dhe transportit të naftës;

· Të konceptojë ndërtimin e pompave të transportit të naftës.
· Të kryejё llojet e remontit sipërfaqësor dhe nëntokësor të puseve.
· Të kryejё përzgjedhjen e pajisjeve, instrumentave dhe makinerive të remontit.
· Të zbatojë standardet e profesionit.
· Të interpretojë dhe plotësojë dokumentacionin teknik dhe financiar për punimet e shfrytëzimit të një vendburimi nafte dhe gazi.
· Të organizojë vendin e punës për kryerjen e shërbimeve të mirëmbajtjes dhe riparimit të pajisjeve për nxjerrjen e naftës dhe gazit.
· Të përzgjedhë veglat, pajisjet, instrumentet dhe materialet e duhura për kryerjen e shërbimeve të mirëmbajtjes dhe riparimit të pajisjeve të naftës dhe gazit.
· Të përzgjedhë pajisjet sipërfaqësore dhe nëntokësore për kryerjen e proceseve të stimulimit të puseve.
· Të konceptojë skemën e lidhjeve të pajisjeve sipërfaqësore dhe të agregatëve të stimulimit të puseve gjatë përpunimit me acid.
· Të kryejë përpunimin kimik të puseve të naftës me HCl.
· Të përzgjedhë pajisjet sipërfaqësore dhe nëntokësore për kryerjen e metodave të veprimit në shtresë.

· Të konceptojë skemën e lidhjeve të pajisjeve sipërfaqësore dhe nëntokësore për kryerjen e metodës së veprimit në shtresë.

· Të konceptojë planifikimin dhe kryerjen e punimeve të veprimit në shtresë.

· Të konceptojë projektin e shpimit të një pusi për nxjerrjen e naftës dhe gazit.

· Të konceptojë teknologjinë e shpimit të një pusi për nxjerrjen e naftës dhe gazit
· Të konceptojë skemën e trajtimit të fluideve të nxjerra nga pusi.
· Të përzgjedhë metodën e trajtimit të naftës dhe gazit.
· Të komunikojë me etikën e duhur në kuadrin e veprimtarive profesionale.
· Të zbatojë rregullat e mbrojtjes në punë dhe të ruajtjes së mjedisit.

4. Mundësitë e punësimit dhe të arsimimit të mëtejshëm në përfundim të arsimit profesional në profilin mësimor “Nxjerrja e naftës, gazit dhe ujit”, niveli III i KSHK.
Përfundimi me sukses i arsimit profesional nё profilin “Nxjerrja e  naftës, gazit dhe ujit”, niveli III i KSHK, e pajis nxënësin me çertifikatën e punonjësit të kualifikuar në këtë profil profesional. Ky arsimim i jep mundësi nxënësit t’i drejtohet tregut të punës në ndёrmarrje/kompani tё ndryshme që kryejnë operacione të nxjerrjes së naftës dhe gazit në vendburime të ndryshme të naftës dhe gazit. Gjithashtu, me studime dhe përvojë pune të mëtejshme, nxënësi mund të vetëpunësohet në kuadrin e një biznesi individual ose të krijojë bisnesin e tij në fushën e shërbimeve dhe të operacioneve të nxjerrjes së naftës dhe gazit.
Me përfundimin e këtij niveli, nxënësi ka mundësi për vazhdimin e arsimimit në nivelin IV të KSHK (teknik/manaxherial) të arsimit profesional (një vjeçar) nё drejtimin “Kërkim, shpim dhe shfrytëzim naftë, gazi dhe uji”, pёr tё fituar diplomёn e “Maturës Shtetërore Profesionale”, me mundësi për vazhdimin e studimeve pas të mesmes ose të larta universitare.

III. Plani mësimor për arsimin profesional në profilin mësimor “Nxjerrja e  naftës, gazit dhe ujit”, niveli III i  KSHK
	Plani mësimor për profilin mësimor “Nxjerrja e naftës, gazit dhe ujit”, niveli III i KSHK

	Nr
	Kodi


	Lëndët dhe modulet mësimore
	Orët javore/

vjetore

	
	
	
	Klasa 12

	A.
	
	Lëndët e përgjithshme                              (Gjithsej)
	8/9

(272/306)

	1
	
	Gjuhë shqipe
	1

	2
	
	Letërsi
	1

	3
	
	Gjuhë e huaj e parë
	2

	4
	
	Gjuhë e huaj e dytë (me zgjedhje të lirë)
	(1)

	5
	
	Matematikë
	2

	6
	
	Histori
	1

	7
	
	Edukim fizik, sporte dhe shëndet
	1

	B.
	
	Lëndët profesionale                                   (Gjithsej)
	7 (238)

	1
	L-17-157-22
	Bazat e sipërmarrjes
	2

	2
	L-35-481-24
	Shfrytëzimi i vendburimeve të naftës, gazit dhe ujit
	5

	C.
	
	Module të detyruar të praktikës profesionale

                                                                     (Gjithsej)
	12

(408)

	1
	M-35-1466-24
	Shpimi, tubimi dhe çimentimi i pusit
	102

	2
	M-35-1467-24
	Vënia e pusit në shfrytëzim
	102

	3
	M-35-1468-24
	Shfrytëzimi i puseve me pompa thellësie
	102

	4
	M-35-1469-24
	Zbatimi i metodave të veprimit në shtresë
	102

	D.
	
	Modulet e praktikës profesionale me zgjedhje të detyruar                                                       (Gjithsej)
	3

(102)

	1
	M-35-1401-24
	Shërbimi i pompave të shpimit
	51

	2
	M-35-1402-24
	Punime nëntokësore të remontit në puse
	51

	3
	M-35-1470-24
	Stimulimi i puseve
	51

	
	
	Gjithsej A+B+C+D
	30/31

(1020/

1054)


IV. Udhëzime për planin mësimor

Kohëzgjatja e vitit shkollor është:

Në klasën 12, viti shkollor ka gjithsej 36 javë (34 javë mësimore + 2 javë provime)

Një javë mësimore ka jo më shumë se 31 orë mësimore (teorike dhe praktike).

Një orë mësimore zgjat 45 minuta.

Kurrikuli i arsimit profesional në profilin “Nxjerrja e naftës, gazit dhe ujit”, niveli III i KSHK, përbëhet nga 4 grupe elementesh kurrikulare:

· Lëndët e kulturës së përgjithshme, të përbashkëta për drejtimet e ndryshme të këtij niveli (programet e detajuara të tyre jepen në një dokument të veçantë të MASR).

· Lëndët e kulturës profesionale (programet e përgjithëshme janë pjesë e këtij skeletkurrikuli).

· Modulet e praktikave profesionale të detyruara (përshkruesit e tyre janë pjesë e këtij skeletkurrikuli).

· Modulet e praktikave profesionale me zgjedhje të detyruar (përshkruesit e tyre janë pjesë e këtij skeletkurrikuli).

Rekomandohet që modulet e praktikës profesionale të realizohen në ndarje ditore 3 orëshe ose 6 orëshe.

V.  Udhëzime për procesin mësimor.

Mësuesit e lëndëve teorike profesionale dhe instruktorët e moduleve të praktikave profesionale duhet të përzgjedhin dhe përdorin forma dhe metoda mësimdhënieje të tilla që të nxisin maksimalisht të nxënit aktiv të nxënësve dhe të çojnë në krijimin te ta, të kompetencave të punës, të plota dhe të qëndrueshme.

E rëndësishme është që planifikimi i mësimdhënies të bazohet në një proces analize fillestare, i cili të marrë parasysh faktorë të tillë të rëndësishëm si, niveli i hyrjes së nxënësve, përmbajtja e hollësishme e lëndëve profesionale dhe e moduleve të praktikave profesionale të parashikuara dhe shkalla e integrimit të tyre, objektivat konkretë që do të arrihen, mundësitë reale që ka shkolla për realizimin e veprimtarive mësimore etj. Për këtë planifikim duhet një bashkëpunim i ngushtë i të gjithë personelit mësimdhënës dhe drejtues të shkollës.

Elementi kyç për arritjen e suksesit në një proces të nxëni, është motivimi i nxënësve. Njohja e vazhdueshme e nxënësve me shkallën e përmbushjes së objektivave nga ana e tyre përbën një mekanizëm të fuqishëm motivimi, i cili duhet të shihet me përparësi nga mësuesit.

Një element tjetër që ndihmon suksesin është integrimi i teorisë me praktikën e profesionit. Parimi i “të nxënit duke bërë” duhet të gjejë vendin e duhur në procesin e të mësuarit në shkollat profesionale të profilit mësimor “Nxjerrja e  naftës, gazit dhe ujit”, niveli III i KSHK.
Mësuesit dhe instruktorët duhet të përdorin metoda të tilla të të mësuarit që zhvillojnë jo vetëm njohuritë teorike, shkathtësitë dhe shprehitë praktike të nxënësve, por edhe qëndrimet e tyre ndaj jetës, punës dhe shoqërisë në përgjithësi. Puna në grup dhe Puna me projekte janë dy nga format bazë të organizimit të mësimit (teorik ose praktik) për të zhvilluar kompetencat kyçe, të nevojshme për zgjidhjen e problemeve që kanë të bëjnë me veprimtarinë profesionale në veçanti dhe jetën e profesionistit të ardhshëm, në përgjithësi.

Një parim tjetër që duhet respektuar nga mësuesit dhe instruktorët është fakti që të nxënit nuk ndodh vetëm në mjediset e shkollës, por edhe jashtë tyre. Dhënia e detyrave dhe puna kërkimore e pavarur e nxënësve ka një ndikim të dukshëm në formimin e tyre si profesionistë të ardhshëm të profilit profesional “Nxjerrja e  naftës, gazit dhe ujit”.

Në rastin e nxënësve me aftësi të kufizuara, mësuesit duhet të përshtasin programet e lëndëve dhe përshkruesit e moduleve në përputhje me mundësitë e tyre, si dhe të krijojnë kushte për zbatimin e tyre

VI. Udhëzime për vlerësimin dhe provimet.

Vlerësimi vjetor i nxënësve në lëndët teorike profesionale dhe modulet e praktikave profesionale bëhet nga vetë mësuesit dhe instruktorët përkatës, me metoda dhe instrumente vlerësimi të përgatitura ose përzgjedhura nga vetë ata. Vlerësimi i nxënësve të bëhet me nota (4-10) si për lëndët teorike, ashtu edhe për modulet praktike, si gjatë vitit, ashtu edhe në provimet përfundimtare.

Në përfundim të klasës sё 12-tё, nxënësi i arsimuar në profilin mësimor “Nxjerrja e  naftës, gazit dhe ujit”, niveli III i KSHK, i nёnshtrohet provimeve tё mёposhtme:

a) Provimi i teorisë profesionale të integruar;

b) Provimi i praktikës profesionale të integruar;

Në këto provime ata vlerësohen për shkallën e përvetësimit të kompetencave profesionale (njohurive, shprehive, vlerave dhe qëndrimeve), të nevojshme për të punuar në veprimtari të ndryshme profesionale që operojnë në fushën e shpimit të puseve dhe u jepet çertifikata në të cilën evidentohen notat përfundimtare të lëndëve teorike profesionale, të moduleve të praktikës profesionale, të lëndëve të përgjithshme, për çdo vit shkollor, si dhe rezultatet e dy provimeve përfundimtare të nivelit III i KSHK.

VII. Të dhëna për çertifikatën që fitohet në përfundim të arsimit profesional në profilin mësimor “Nxjerrja e naftës, gazit dhe ujit”, niveli III i KSHK
Me përfundimin e suksesshëm të arsimit profesional në profilin mësimor “Nxjerrja e naftës, gazit dhe ujit” niveli III i KSHK, shkolla profesionale e pajis nxënësin me Certifikatën profesionale të nivelit dhe Suplementin përkatës për këtë profil profesional, të cilat njihen në territorin e Republikës së Shqipërisë. Sipas modelit të miratuar nga Ministria përgjegjëse AFP-së, këto dëshmi përmbajnë:
a) Të dhënat për nxënësin, shkollën, vitin e përfundimit, kualifikimin e fituar etj.

b) Të dhëna për rezulatet e arrritura nga nxënësi:

- rezultatet në lëndët e përgjithshme, lëndët profesionale dhe modulet profesionale, për çdo vit shkollor;

- rezultatet e dy provimeve përfundimtare të Nivelit III i KSHK.

VIII. Programet e përgjithshme të lëndëve teorike profesionale.

1. Lënda “Bazat e sipërmarrjes” (L-17-157-22).  Kl. 12 – 68 orë 

 Synimet e lëndës “Bazat e sipërmarrjes”, kl. 12.

Në përfundim të trajtimit të lëndës “Bazat e sipërmarrjes”, kl.12, nxënësit duhet:
· të përshkruajnë kuptimin, rëndësinë dhe rolin e sipërmarrjes në kontektin individual dhe shoqëror
· të përshkruajnë veçoritë e sjelljes sipërmarrëse të individëve
· të analizojnë aftësitë dhe mundësitë personale në kontektin e nismave sipërmarrëse
· të bëjnë vlerësimin e kërkesave, dëshirave, mundësive dhe vështirësive të tyre për karrierën e ardhëshme
· të zbatojnë procedurat për zgjidhjen e problemeve dhe marrjen e vendimeve të duhura në lidhje me to.
· të mbajnë qëndrim kritik dhe krijues ndaj zgjidhjeve të bëra, sukseseve dhe dështimeve të mundshme
· të përshkruajnë dhe zbatojnë parimet e etikës së komunikimit dhe negocimit në kontekste të ndryshme jetësore
· të përshkruajnë dhe zbatojnë parimet e punës individuale dhe të punës në grup
· të analizojnë veçoritë e gadishmërisë, iniciativës dhe motivimit në kontekste të ndryshme jetësore
· të tregojnë përgjegjësi individuale dhe shoqërore në kontekste të ndryshme jetësore

· të planifikojnë, sigurojnë dhe përdorin me efiçiencë burimet e ndryshme si mjedisin, paratë, kohën etj.

· të përshkruajnë veçoritë dhe kërkesat për udhëheqjen e sipërmarrjeve të ndryshme
· të përshkruajnë veçoritë dhe impaktin e globalizimit, informacionit, mjedisit dixhital dhe mediave sociale në shoqërinë e sotme dhe të së ardhmes

· të përshkruajnë veçoritë e sipërmarrjes së biznesit dhe të sipërmarrjes sociale

· të përshkruajnë format e ndryshme të organizimit të sipërmarrjeve dhe karakteristikat e tyre
· të analizojnë faktorët që ndikojnë në veprimtarinë e sipërmarrjeve, të tillë si tregjet, klientela, konkurenca, kostot etj.
· të përshkruajnë mjedisin ligjor dhe fiskal të sipërmarrjeve
· të përshkruajnë marrëdhëniet e punës në një sipërmarrje.

· të përshkruajë hapat për zgjidhjen e mosmarrëveshjeve individuale dhe kolektive në mjedisin e punës.

 Përmbajtjet e përgjithshme të lëndës “Bazat e sipërmarrjes”, kl.12 – 68 orë 

	Tema   1
	Kuptimi, rëndësia dhe roli i sipërmarrjes 
	3 orë

	Tema   2
	Aftësitë (sjellja) sipërmarrëse
	3 orë

	Tema   3
	Vetvlerësimi i potencialit personal
	3 orë

	Tema   4
	Vlerësimi i kërkesave, dëshirave, mundësive dhe vështirësive
	3 orë

	Tema   5
	Zgjidhja e problemeve dhe vendimmarrja
	4 orë

	Tema   6
	Qëndrimi kritik dhe krijues ndaj zgjidhjeve të bëra, sukseseve dhe dështimeve
	3 orë

	Tema   7
	Etika e komunikimit dhe negocimit
	3 orë

	Tema   8
	Puna individuale dhe puna në grup
	4 orë

	Tema   9
	Gadishmëria, iniciativa dhe motivimi
	3 orë

	Tema 10
	Përgjegjësia individuale dhe shoqërore
	3 orë

	Tema 11
	Menaxhimi efiçient i burimeve
	3 orë

	Tema 12
	Aftësitë udhëheqëse në kontekstin e sipërmarrjes
	3 orë

	Tema 13
	Globalizimi, informacioni, mjedisi dixhital dhe mediat sociale
	4 orë

	Tema 14
	Sipërmarrja e biznesit dhe sipërmarrja sociale
	3 orë

	Tema 15
	Format e organizimit të sipërmarrjeve 
	5 orë

	Tema 16
	Konteksti i sipërmarrjeve
	6 orë

	Tema 17
	Mjedisi ligjor i sipërmarrjeve
	4 orë

	Tema 18
	Marrëdhëniet e punës
	4 orë

	Tema 19
	Zgjidhja e mosmarrëveshjeve në mjedisin e punës
	4 orë


2. Lënda “Shfrytëzimi i vendburimeve të naftës, gazit dhe ujit” (L-35-481-24). Kl. 12–170 orë
· Synimet e lëndës “Shfrytëzimi i vendburimeve të naftës, gazit dhe ujit”, kl. 12.
Në përfundim të trajtimit të lëndës “Shfrytëzimi i vendburimeve të naftës, gazit dhe ujit”, klasa 12, nxënësi duhet:

· Të shpjegojë funksionet e pjesëve përbërëse dhe pajisjeve të një sonde shpimi.
· Të shpjegojë dhe të zgjedhë parametrat e regjimit të shpimit të pusit.
· Të shpjegojë ekuilibrin e presioneve pus-shtresë.
· Të bëjë përzgjedhjen e tipit dhe parametrave të lëngut larës.
· Të përshkruajë procesin e përpunimit kimik të lëngut larës.
· Të analizojë hidraulikën e shpimit të një pusi.
· Të përshkruajë konstruksionin e një pusi shpimi.
· Të bëjë përzgjedhjen e një konstruksioni pusi.
· Të përshkruajë procesin e çimentimit të një kollone rrethimi.
· Të shpjegojë avaritë dhe ndërlikimet gjatë shpimit të pusit.
· Të shpjegojë përvetësimin e pusit.
· Të përshkruajë metodat e nxjerrjes së naftës, gazit dhe ujit;
· Të shpjegojë parimin e punës së pompave të ndryshme për nxjerrjen e naftës.
· Të shpjegojë mënyrat e uljes së depresionit në fundin e pusit.
· Të përshkruajë difektet e pompave të nxjerrjes së naftës.
· Të analizojë skemën e grupit të grumbullimit dhe transportit të naftës.
· Të përshkruajë ndërtimin e pompave të transportit të naftës.
· Të përshkruajë llojet e remontit sipërfaqësor dhe nëntokësor të puseve.
· Të bëjë përzgjedhjen e pajisjeve, instrumentave dhe makinerive të remontit.
· Të përshkruajë pajisjet sipërfaqësore dhe nëntokësore për kryerjen e proceseve të stimulimit të puseve.
· Të skicojë skemën e lidhjeve të pajisjeve sipërfaqësore dhe të agregatëve të stimulimit të puseve gjatë përpunimit me acid.
· Të përshkruajë procesin e përpunimit kimik të puseve të naftës me HCl.
· Të analizojë planin e punës për kryerjen e një procesi veprimi në shtresë.
· Të përshkruaje pajisjet sipërfaqësore dhe nëntokësore për kryerjen e metodave të veprimit në shtresë.
· Të skicojë skemën e lidhjeve të pajisjeve sipërfaqësore dhe nëntokësore për kryerjen e metodës së veprimit në shtresë.
· Të përshkruajë planifikimin e punimeve të veprimit në shtresë.
· Të skicojë skemën e trajtimit të fluideve të nxjerra nga pusi.
· Të shpjegojë arsyen e trajtimit të naftës dhe gazit.
· Përmbajtjet e përgjithshme të lëndës “Shfrytëzimi i vendburimeve të naftës, gazit dhe ujit”,  kl. 12 - 170 orë:

	Tema 1
	Organizimi i vendit të punës sipas funksioneve (shpim, nxjerrje, grumbullim, transport)

· Interpretimi i planimetrisë e vendndodhjes së puseve, në lidhje me objektet, mjetet, pajisjet dhe instrumentat.
· Përgatitja e vendit të punës për proceset e shpimit, nxjerrjes, grumbullimit dhe transportit.
	6 orë
3

3



	Tema 2
	Pajisjet e shpimit, regjimi i shpimit dhe daltat e shpimit

· Veçoritë e sondave të shpimit sipas thellësisë së projektuar
· Instrumenti i shpimit të pusit

· Funksionet përbërja e kolonës së shpimit, tubos drejtuese, tubave të shpimit dhe atyre rëndues;
· Kriteret e zgjedhjes së daltave për shpimin e një formacioni të caktuar.
· Metodat për marrjen e kampionit përmes daltave të karrotazhit dhe shllamit.
	12 orë
3
3

2
2
2

	Tema 3
	Konstruksioni i një pusi shpimi, tubimi dhe çimentimi i kollonave të rrethimit

· Përcaktimi i konstruksionit të një pusi

· Mënyrat e mbërthimit dhe zbërthimit të elementëve të kolonës së rrethimit.
· Mënyra e përgatitjes së suspensionit të çimentos dhe parametrat e tij.
· Etapat e procesit të çimentimit të një kolone rrethimi.
	12 orë
3
3
3
3

	Tema 4
	Larja e pusit, lëngu larës dhe ekuilibri i presioneve
· Llojet e lëngjeve larës

· Aparaturat dhe metodikat e matjes së parametrave të lëngut larës.
· Proçesi i banjove me naftë, ose acid për zhbllokimin e instrumentit të bllokuar
· Presioni hidrostatik, presioni minerar, presioni i çarjeve
· Llogaritja e humbjeve të presionit në sistemin e qarkullimit të lëngut larës.
	12 orë
2

3
2

2
3

	Tema 5
	Ndërlikimet gjatë shpimit të pusit:

· Shkaqet e ndërlikimeve gjatë shpimit të puseve
· Shëmbjet e trungut të pusit dhe bllokimet

· Ardhjet e fluideve nga pusi
	   9 orë
3
3
3

	Tema 6
	Shpimi i puseve në det dhe në zonat polare:

•    Veçoritë e shpimit të puseve në det dhe në zonat polare
•    Platformat e shpimit në det
	4 orë
2

2

	Tema 7
	Ndotja e zonës pranë fundore gjatë shfrytëzimit të puseve

· Kushtet e ndotjes së zonës pranë fundore të puseve;
· Koncepti i ndotjes së zonës pranë fundore të puseve gjatë shpimit dhe shfytëzimit të puseve.
· Klasifikimi i ndotjes nga faktorë gjeologjikë, të shpimit dhe të shfrytëzimit.
· Veçoritë dhe drejtimet e veprimit në zonën pranë fundore në puset horizontalë.
	8 orë
2

2

2

2

	Tema 8
	Vetitë e kolektorit dhe të fluideve që ngopin atë.

•    Përbërja e shtresës produktive, poroziteti dhe përshkueshmëria.
•    Përbërja e naftës dhe gazit si edhe vetitë fiziko-kimike të tyre.
	4 orë
2
2

	Tema 9
	Përvetësimi i pusit:

· Metodat e përvetësimit të puseve.

· Faktorët që ndikojnë në hapjen e shtresave prodhimtare
· Prova e shtresës dhe përvetësimi i pusit
	6 orë
2

2

2

	Tema 10
	Kompletimi i puseve të shfrytëzimit:

· Pajisjet nëntokësore dhe sipërfaqësore në shfrytëzim me fontanim natyror.
· Pajisjet nëntokësore dhe sipërfaqësore në shfrytëzim me kompresor. 
· Pajisjet nëntokësore dhe sipërfaqësore në shfrytëzim me pompa thellësie.
	6 orë
2

2

2

	Tema 11
	Metodat e shfrytëzimit të puseve të naftës, gazit dhe ujit:

· Klasifikimi e metodatve të shfrytëzimit parësor të puseve të naftës, të gazit dhe te ujit.
· Errupsioni natyror. Kushtet e errupsionit.

· Errupsioni artificial. Kriteret e kalimit në këtë metodë.

· Metoda e shfrytëzimit të pusit me pompë thellësie.


	8 orë
2

2

2

2


	Tema 12
	Vënia në punë e puseve:
· Punimet përgatitore për vënien e puseve në shfrytëzim.
· Mënyrat e uljes së depresionit në fund të pusit.
· Studimi i pusit dhe përcaktimi i debitit optimal.
	9 orë
3
3
3



	Tema 13
	Llojet e pompave të thellësie për shfrytëzimin e puseve:
· Pompat elektrocentrifugale zhytëse 

· Pompat me burmë (PCP)

· Vënia e pusit në shfrytëzim me pompa thellësie me lëkundës. 
	6 orë
2
2
2



	Tema 14
	Monitorimi i prodhimit të grupit të puseve:
· Stacionet e grumbullimit të naftës, tubacionet.

· Matja e prodhimit të puseve dhe pajisjet që përdoren.
	4 orë
2

2



	Tema 15
	Grumbullimi dhe transporti i naftës e gazit.

· Pompat e shtytjes së naftës për në stacionet e grumbullimit.
· Funksionet e grupeve të grumbullimit dhe transportit

· Rezervuarët matës dhe grumbullues, si dhe pajisjet e tjera (gazndarësit, saraqineskat, valvolat e sigurisë, rregullatorët e nivelit, etj)

· Anomalitë në parametrat e pompimit.
	   8 orë
2

2

2

2



	Tema 16
	Remonti sipërfaqësor dhe nëntokësor i puseve:

· Remonti nëntokësor i pusit. Qëllimi dhe punimet.

· Remonti sipërfaqësor i pusit. Qëllimi dhe punimet.

· Riparimi kapital i pusit. Shkaqet dhe llojet e punimeve.

· Pajisjet, agregatët dhe instrumentet për të ndërhyrë me punime të remontit të puseve.
	8 orë
2
2
2
2

	Tema 17
	Veçoritë e shfrytëzimit të puseve horizontale në tokë, në det dhe zonat polare.

· Veçoritë kryesore të shfrytëzimit të puseve horizontale në tokë dhe det;

· Pajisjet mbi dhe nëntokësore të puseve horizontale;
· Pajisjet dhe platformat e shpimit dhe shfrytëzimit në det dhe në zonat polare;
· Kompletimi i puseve nëndetare
	8 orë
2

2

2

2

	Tema 18
	Metodat e rritjes së naftënxjerrjes. 
· Faktorët gjeologjikë dhe teknologjikë për zbatimin e metodave për rritjen e naftënxjerrjes.
· Metodat e stimulimit me veprim fizik, kimik, fiziko-mekanik.
· Metodat e izolimit të ujërave të zonës pranë fundore të pusit.
	6 orë
2

2
2

	Tema 19
	Metodat e veprimit në shtresë. Klasifikimi. Shtytja e përziershme dhe e papërzjershme

· Injektimi i ujit

· Injektimi i gazit të papërzjershëm
· Injektimi i gazit të përzjershem

· Injektimi i gazit karbonik 
	10 orë
3
2

2

3

	Tema 20
	Metodat termike të veprimit në shtresë.

· Mekanizmi i veprimit

· Injektimi i avullit

· Djegia nëntokësore.
	6 orë
2

2
2

	Tema 21
	Metodat kimike të veprimit në shtresë

· Parimi i veprimit

· Injektimi i polimerëve

· Injektimi i surfaktantëve
	6 orë
2

2
2

	Tema 22
	Trajtimi i fluideve të nxjerra nga puset

· Përshkrimi i linjës teknologjike të trajtimit të naftës

· Ndarjen e fluideve në bazë të peshave specifike
· Roli i demulgatorit dhe temperaturës në trajtimin e fluidit 
	6 orë
2
2

2



	Tema 23
	Efektiviteti ekonomik i metodave të rritjes së naftë nxjerrjes.

· Efektiviteti ekonomik i metodave të veprimit në zonën pranë fundore

· Vlerësime ekonomike të metodave të veprimit në shtresë
	6 orë
3

3


IX. Përshkruesit e moduleve të praktikës profesionale të detyruar

1. Moduli “Shpimi, tubimi dhe çimentimi i pusit”
Drejtimi:    Kërkim, shpim dhe shfrytëzim nafte, gazi dhe uji
Profili:        Nxjerrja e naftës, gazit dhe ujit”
Niveli:         III i KSHK
Klasa:         12

	PËRSHKRUESI I MODULIT

	Titulli dhe kodi
	SHPIMI, TUBIMI DHE ÇIMENTIMI I PUSIT

	M-35-1466-24

	Qëllimi i modulit
	
	Një modul që aftëson nxënësit për të realizuar praktikisht shpimin, tubimin dhe çimentimin e pusit në përputhje me projektin e pusit.


	Kohëzgjatja e modulit


	
	102 orë mësimore


	Niveli i parapëlqyer

për pranim


	
	Nxënësit duhet të kenë përfunduar nivelin II të KSHK në drejtimin mësimor “Kërkim, shpim dhe shfrytëzim nafte, gazi dhe uji”.

	Rezultatet e të nxënit (RN) dhe procedurat e vlerësimit
	
	RN 1
	Nxënësi kryen procedurën për dhënien e peshës mbi daltë.
Kriteret e realizimit:

Nxënësi duhet të jetë i aftë:

· të analizojë projektin e shpimit të pusit në lidhje me peshën mbi daltë;
· të lexojë dhe zbatojë dokumentacionin teknik për proceset e punës së sondës.
· të përgatitë materialet e nevojshme për tarimin e drillometrit;
· të tarojë drillometrin e sondës;
· të përcaktojë vlerën e një linje të drillometrit;
· të zbatojë procedurën e fillimit të dhënies së peshës mbi daltë;
· të zbatojë procedurën e shpimit mekanik të pusit duke dhënë peshën mbi daltë në vlerat e përcaktuara në projektin e shpimit;
· të zëvëndësojë tubot normale me tubo rënduese sipas nevojës për dhënien e peshës mbi daltë;
· të kujdeset dhe të mirëmbajë vendin dhe mjetet e punës;
· të zbatojë rregullat e teknikës së sigurimit dhe të ruajtjes së mjedisit gjatë ngritjes dhe uljes së instrumentit të shpimit.
Instrumentet e vlerësimit:

· Vëzhgim me listë kontrolli.


	RN 2
	Nxënësi zbaton regjimim e shpimit.
Kriteret e realizimit:

Nxënësi duhet të jetë i aftë :

· të kronometrojë kohën e shpimit mekanik;
· të zbatojë procedurën e shtesës së instrumentit;
· të rifillojë shpimin mekanik pas shtesës së instrumentit.

· të kronometrojë kohën e kryerjes së procesit të shtesës së instrumentit; 
· të kujdeset dhe të mirëmbajë vendin dhe mjetet e punës;
· të kryejë llogaritje për përcaktimin e shpejtësisë mekanike dhe të shpejtësisë së Rejsit.
· të zbatojë rregullat e teknikës së sigurimit dhe të ruajtjes së mjedisit gjatë regjimit të shpimit.

Instrumentet e vlerësimit:

· Vëzhgim me listë kontrolli.


	RN 3
	Nxënësi parapërgatit tubimin e puseve të naftës dhe gazit.
Kriteret e realizimit:

Nxënësi duhet të jetë i aftë :

· të analizjë projektin për tubimin e pusit;
· të analizojë dokumentacionin teknik të sondës për situatat e punimeve të kryera dhe për gjendjen aktuale;
· të analizojë programin e tubimit të pusit;
· të analizojë e gjendjen e sforcimeve që do të veprojnë në kollonën e rrethimit;
· Të analizojë programin e uljes së kollonës së rrethimit.

· Të rendisë tubat e rrethimit në urën e sondës sipas radhës së uljes së tyre në pus;
· të përzgjedhë dhe të përgatisë veglat, pajisjet, instrumentet dhe materialet për uljen e tubave në pus;

· të përgatisë bazën e sondës për fillimin e procesit të tubimit;
· të përgatisë trungun e pusit për tubim nëpërmjet ratifikimit dhe cikleve të qarkullimit;
· të rregullojë nëpërmjet përpunimit kimik parametrat e lëngut larës në përputhje me projektin e shpimit për pjesën e tubimit të  pusit;
· të përgatisë lëngun larës për mbushjen e tubingut;
· të përgatisë kokën e çimentimit;
· të kujdeset dhe të mirëmbajë vendin dhe mjetet e punës;
· të zbatojë rregullat e sigurimit teknik gjatë punimeve përgatitore për uljen e kollonës së tubave të rrethimit.
Instrumentet e vlerësimit:

· Vëzhgim me listë kontrolli.


	RN 4
	Nxënësi kryen uljen e tubave të rrethimit në pus.
Kriteret e realizimit:

Nxënësi duhet të jetë i aftë :

· të zëvendësojë elevatorin për ngritjen e tubave të rethimit

· të ngrejë tubon e parë përmes vrimës së shtrembur

· të kryejë procesin e shabllonimit të tubave të rrethimit;
· të montojë bashmakun dhe paisjet e tjera të fundit të kollonës së rrethimit në tubin e parë të rrethimit;
· të ulë tubin e  parë të rrethimit në pus;
· të mbështesë tubin e rrethimit me ndihmën e kunjave në bazën e rrotorit;
· të lubrifikojë filetat e sipërme të tubit të rrethimit;
· të montojë tubat e rrethimit njëri pas tjetrit;
· të shtrëngojë tubot me anë të kyçit hidraulik;
· të montojë çentratorët në thellësinë koresponduese me thellësinë e  llogaritur për vendosjen e tyre;
· të mbushë tubingun me lëng larës në mënyrë përiodike sipas përcaktimeve në programin e uljes së kollonës së rrethimit;
· të kryejë procedurën e vendosjes së tubit të fundit në grykën e pusit;
· të kryejë procedurën e vendosjes së kokës së çimentimit;
· të kujdeset dhe të mirëmbajë vendin dhe mjetet e punës;
· të zbatojë rregullat e sigurimit teknik gjatë procesit të uljes së tubave të rrethimit në pus.
Instrumentet e vlerësimit:

· Vëzhgim me listë kontrolli.


	RN 5
	Nxënësi parapërgatit dhe realizon procesin e çimentimit të kollonës së rrethimit

Kriteret e realizimit:

Nxënësi duhet të jetë i aftë :

· të analizojë programin e çimentimit të pusit;
· të përgatisë veglat, instrumentet dhe pajisjet për të bërë çimentimin e kollonës së rrethimit;
· të përgatisë tapat e çimentimit.
· të zbatojë procedurën e përgatitjes së solucionit të çimentos për çimentimin e kollonës së rrethimit;
· të zbatojë procedurën e hedhjes së shtesave të përcaktuara në solucionin e çimentos sipas programit të çimentimit;
· të zbatojë procedurën e përgatitjes, montimit dhe lidhjes së linjave me linjat e agregatëve të çimentimit të pusit;
· të kontrollojë procesin e çimentimit të pusit;
· të zbatojë proceduren e fillimit të procesit të çimentimit të kollonës së rrethimit;
· të kontrollojë parametrat e solucionit të çimentos në vaskën e thithjes së agregatit të çimentimit;
· të zbatojë procedurën e ndjekjes së procesit të çimentimit duke vëzhguar presionet e linjave të shtytjes;
· të përcaktojë përfundimin e procesit të pompimit të solucionit të çimentos;
· të realizojë hedhjen e tapës së dytë dhe fillimi i shtytjes së solucionit të çimentos me lëng larës;
· të vëzhgojë dhe të përcaktojë presionin e stopit dhe përfundimin  e procesit të çimentimit;
· të kontrollojë sarqineskat e kokës së çimentimit;
· të kujdeset për vendin dhe mjetet e punës;
· të zbatojë rregullat e sigurimit teknik dhe të ruajtjes së mjedisit gjatë procesit të çimentimit të pusit;
Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit
	· Ky modul duhet të trajtohet në kantjer pranë një sonde shpimi që është në proces shpimi.

· Mësuesi i praktikës duhet të asistojë sa më shumë të jetë e mundur gjatë demonstrimeve konkrete të teknikave dhe procedurave të punimeve për realizimin e regjimit të shpimit nga çdo student.

· Nxënësit duhet të angazhohen në veprimtari konkrete pune për kryerjen e punimeve për realizimin e  regjimit të shpimit dhe për llogaritjen e shpejtësisë mekanike dhe të shpejtësisë së Rejsit, fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me veprimtaritë praktike që kryejnë.

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për kryerjen e veprimeve për dhënien e peshës mbi daltë.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të nxënit.


	Kushtet e

e domosdoshme

për realizimin e modulit
	· Për realizimin si duhet të modulit është e domosdoshme që nxënësit të shkojnë në një sondë që është në proces shpimi në një vendburim nafte ose gazi ose në një zonë kërkimi për naftë dhe gaz.

· Nxënësit duhet të lejohen nga drejtuesit e sondës së shpimit që të asistojnë në procesin e shpimit të pusit dhe të kryejnë vetë veprime praktike për realizimin e regjimit të shpimit

· Nxënësit duhet të jenë të pajisur me fletore shënimesh si dhe me materiale të shkruara në mbështetje të çështjeve që trajtohen në modul.




2. Moduli “Vënia e pusit në shfrytëzim”
Drejtimi:     Kërkim, shpim dhe shfrytëzim nafte, gazi dhe uji

Profili:         Nxjerrja e  naftës, gazit dhe ujit
Niveli:          III i KSHK
Klasa:          12

	PËRSHKRUESI I MODULIT

	Titulli dhe kodi
	VËNIA E PUSIT NË SHFRYTËZIM

	M-35-1467-24

	Qëllimi i modulit


	
	Ky modul aftëson nxënësit për të bërë të mundur bashkëveprimin me grupin e montimit dhe të pajimit, për vënien në punë të pusit të shfrytëzimit për naftë, gaz apo ujë.



	Kohëzgjatja e modulit


	
	102 orë mësimore


	Niveli i parapëlqyer

për pranim


	
	Nxënësit duhet të kenë përfunduar nivelin II të KSHK në drejtimin mësimor “Kërkim, shpim dhe shfrytëzim nafte, gazi dhe uji”.

	Rezultatet e të nxënit (RN) dhe procedurat e vlerësimit
	
	RN 1
	Nxënësi grumbullon pajisjet në grykën e pusit dhe kryen përvetësimin.
Kriteret e realizimit:

Nxënësi duhet të jetë i aftë:

· të vëzhgojë mënyrat e uljes së depresionit në fund të pusit;
· të kryeje llogaritjet e depresionit për fluide të ndryshëm.

· të vëzhgojë procedurën e lidhjes së skemës së pajisjeve sipërfaqësore (grykës së pusit) dhe nëntokësore për shfrytëzimin me errupsion natyror;
· të përgatisë pusin për studim;
· të kujdeset dhe të mirëmbajë vendin dhe mjetet e punës;
· tё zbatojё rregullat e sigurisё.
Instrumentet e vlerësimit:

· Vëzhgim me listë kontrolli.


	RN 2
	Nxënësi përgatit montimin e pajisjeve të grykës së pusit.
Kriteret e realizimit:
Nxënësi duhet të jetë i aftë
· të zbatojë procedurën e lidhjes së skemës së pajisjeve sipërfaqësore (grykës së pusit) dhe nëntokësore për shfrytëzimin me errupsion artificial;
· të përgatisë pusin për studim;
· të realizojë skemën e lidhjes së pajisjeve sipërfaqësore dhe nëntokësore për shfrytëzimin me pompe thellësie.

· të vëzhgojë operacionet e riparimit të pompës së thellësise dhe  mënyrën e funksionimit;
· të përgatisë pusin për uljen e pompës së thellësisë;
· të zbatojë procedurën për lidhjen sipas skemës të pajisjeve sipërfaqësore dhe nëntokësore për shfrytëzimin me pompë   thellësie;
· të kujdeset dhe të mirëmbajë vendin dhe mjetet e punës;
· të zbatojë rregullat e teknikës së sigurimit, të mbrojtjes së shëndetit të personelit.
Instrumentet e vlerësimit:

· Vëzhgim me listë kontrolli


	RN 3
	Nxënësi monitoron nxjerrjen e fluideve.
Kriteret e realizimit:

Nxënësi duhet të jetë i aftë:

· të përgatisë aparatet matës për matjen e debitit të fluideve në pus ose në depon e grumbullimit (Manometrat dhe nivelmatësit sipërfaqesorë);
· të zbatojë procedurën për matjet e presioneve në grykë të pusit;
· të zbatojë procedurën për matjen e nivelit në pus;
· të kryejë procedurat për kontrollin e punës së pompës së thellësisë;
· të përgatisë dhe të vërë në punë lëkundësin për nxjerrjen e naftës me pompë thellësie;
· të kujdeset dhe të mirëmbajë vendin dhe mjetet e punës;
· të zbatojë rregullat e sigurimit teknik, të shëndetit.
Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit
	· Ky modul duhet të realizohet në një pus prodhimi në procesin e vënies së tij në punë pas shpimit të pusit.

· Moduli mund të mos realizohet për të gjitha metodat e shfrytëzimit, por është i detyrueshëm në një prej tyre.

· Mësuesi duhet t’ju tregojë nxënësve në pus skemën e lidhjeve për kryerjen e procesit të uljes së depresionit në fund të pusit.

· Mësuesi duhet t’ju tregojë nxënësve në pus mbi lidhjet teknologjike bazuar në skemën e lidhjeve të pajisjeve ku nxënësit duhet të bëjnë saktësimet përkatëse në skemën parimore të procesit.

· Mësuesi duhet t’ju tregojë nxënësve kur dhe si realizohet pajimi i grykës së pusit për shfrytëzimin me errupsion artificial, me errupsion natyror apo me pompë thellësie.

· Mësuesi duhet t’ju tregojë nxënësve mbi rezultatet dhe saktësinë e kryerjes së kompletimit të pusit për një ose disa nga metodat e shfrytëzimit.

· Nxёnёsit duhet tё angazhohen nё veprimtari konkrete pёr pёrgatitjen e vendit të punës për montimin dhe kompletimin e grykës së pusit dhe lidhjeve të tjera me grupin e  grumbullimit sipas skemës.

· Nxёnёsit duhet tё kryejnё veprimtari konkrete pёr pёrgatitjen e vendit të punës, për kompletimin nëntokësor të pusit.

· Ata duhet tё diskutojnё nё lidhje me çdo operacion që kryhet, hap pas hapi deri në përfundim të procesit të vënies në punë të pusit me një metodë shfrytëzimi dhe eventualisht edhe me metodat e tjera.

· Nxënësit duhet të diskutojnë dhe të udhëzohen edhe si të mbajnë shënimet, skicat apo të dhëna të tjera nё bllokun e shënimeve.

· Gjatë vlerësimit të nxënësve, duhet të vihet theksi te aftësitё vëzhguese, interpretuese si dhe te reagimet e tyre.

· Gjithashtu gjatë vlerësimit nxënësit duhet t’i tërhiqet vëmendja në rregullat e kujdesit shëndetësor dhe të mbrojtjes së mjedisit.


	Kushtet e

e domosdoshme për realizimin e modulit
	· Realizimi i këtij moduli kërkon domosdoshmërisht vajtjen në kantierët e naftës dhe në puset.

· Zakonisht mënyrat e shfrytëzimit të vendburimeve janë suksesive d.m.th errupsion natyror, errupsion artificial, pompa thellësie.

· Dhe gjatë kohës së praktikës, nxënësi do të njihet të paktën me njërën prej këtyre metodave, dhe në këtë rast moduli quhet praktikisht i realizuar.

· Për metodat e tjera, që ёshtё e pamundur tё vёzhgohen, tё pёrdoren pankarta me ilustrime tё kёtyre proceseve dhe video të marra në internet.

· Mёsuesit duhet tё pёrgatisё materiale tё shkruara me udhёzime nё mbёshtetje tё ҫёshtjeve qё trajtohen nё modul.



3. Moduli “Shfrytëzimi i puseve me pompa thellësie”
Drejtimi:     Kërkim, shpim dhe shfrytëzim nafte, gazi dhe uji

Profili:         Nxjerrja e naftës, gazit dhe ujit
Niveli:          III i KSHK
Klasa:          12

	PËRSHKRUESI I MODULIT

	Titulli dhe kodi
	SHFRYTËZIMI I PUSEVE ME POMPA THELLËSIE 

	M-35-1468-24

	Qëllimi i modulit


	
	Ky modul aftëson nxënësit për të bërë të mundur bashkëveprimin me brigadën e riparimit,  për shfrytëzimin e pusit me pompë thellësie.



	Kohëzgjatja e modulit


	
	102 orë mësimore


	Niveli i parapëlqyer

për pranim
	
	Nxënësit duhet të kenë përfunduar nivelin II të KSHK në drejtimin mësimor “Kërkim, shpim dhe shfrytëzim nafte, gazi dhe uji”.


	Rezultatet e të nxënit (RN) dhe procedurat e vlerësimit
	
	RN 1
	Nxënësi vepron praktikisht për montimin dhe sistemimin e lëkundësit.

Kriteret e realizimit:

Nxënësi duhet të jetë i aftë të:

· të kryejë  montimin dhe stabilizimin e lëkundësit duke ndërhyrë me kondrapeshat;

· të kompletojë lëkundësin me nyjet kryesore, si kulla, reduktori, trari, koka e lëkundesit (trarit), elektromotori dhe pjesët ndihmëse e mbrojtëse;

· të lidhë në skemë – kokën e lëkundësit me purtekën e kalibruar (astën kalibrate);

· të vendosë parametrat e lëkundësit, hapi dhe numri i rrotullimeve, bazuar në debitin optimal të prodhimit të pusit;

· të vendosë në punë reduktorin dhe volantin duke akopjuar xhirot me litarin e transmetimit, të elektromotorit dhe të lëshojë (të vërë në punë) pusin;
· të kujdeset dhe të mirëmbajë vendin dhe mjetet e punës;
· të zbatojё rigorozisht rregullat e sigurisё.

Instrumentet e vlerësimit:

· Vëzhgim me listë kontrolli


	RN 2
	Nxënësi vepron praktikisht për montimin dhe sistemimin e pompës me burmë dhe top driverit.

Kriteret e realizimit:

Nxënësi duhet të jetë i aftë të:

· të kryejë  montimin dhe stabilizimin e top driverit;

· të kompletojë topdriverin dhe pjesët ndihmëse e mbrojtëse;

· të bëjë mizurimin e kolonës së purtekave;

· të vendosë parametrat e reduktorit për numrin e rrotullimeve, bazuar në debitin optimal të prodhimit të pusit;

· të kujdeset dhe të mirëmbajë vendin dhe mjetet e punës;
· të zbatojё rigorozisht rregullat e sigurisё.

Instrumentet e vlerësimit:

· Vëzhgim me listë kontrolli


	RN3
	Nxënësi përzgjedh pompën, tubot e prodhimit dhe purtekat.

Kriteret e realizimit:

Nxënësi duhet të jetë i aftë:

· të përzgjedhë pompën e thellësisë në sallën e pompave bazuar në karakteristikat e fluidit, të pusit dhe të debitit të prodhuar;

· të zgjedhë tubot e prodhimit bazuar në karakteristikat e pusit dhe të vetë tubove;

· të përcaktojë kolonën e purtekave duke marrë në konsideratë   diametrin, gjatësinë dhe  thellësinë e uljes së pompës, sipas ngarkesave që veprojnë në purtekën e kalibruar;

· të kujdeset dhe të mirëmbajë vendin dhe mjetet e punës;
· të zbatojë rregullat e teknikës së sigurimit, të mbrojtjes së shëndetit të përsonelit.
Instrumentet e vlerësimit:

· Vëzhgim me listë kontrolli.


	RN 4
	Nxënësi bashkëvepron me brigadën e remontit për uljen në pus të pompës së thellësisë, montimin e grykës së pusit dhe lidhjen e purtekës kalibrate.

Kriteret e realizimit:

Nxënësi duhet të jetë i aftë:

· të përgatitë grykën e pusit dhe të lidhë agregatin (arganellon) për uljen e tubove të prodhimit në pus;

· të kryejë procedurën e uljes së tubove të prodhimit dhe sistemit të kunjosjes dhe eventualisht të filtrit.

· të kryejë uljen e pompës së thellësisë të varur në purteka deri në thellësinë e kërkuar;

· të mbyllë grykën e pusit, të lejojë kalimin e lirë të fluideve dhe të hermetizojë grykën e pusit nga rrjedhjet;

· të kujdeset dhe të mirëmbajë vendin dhe mjetet e punës;
· të vendosë pusin në shfrytëzim nëpërmjet rrymës elektrike në elektromotorrin e lëkundësit.
· të zbatojë rregullat e teknikës së sigurimit, të mbrojtjes së shëndetit të përsonelit.
Instrumentet e vlerësimit:

· Vëzhgim me listë kontrolli


	Udhëzime për zbatimin e modulit
	· Ky modul duhet të realizohet në një pus prodhimi në procesin e vënies së tij në punë pas shpimit të pusit, ose pas përfundimit të metodave primare të errupsionit natyror apo artificial.

· Mësuesi duhet t’ju tregojë nxënësve në pus mënyrën e zgjedhjes së kolonës së purtekave duke marre parasysh vlerat e ngarkesës në purtekën kalibrate.
· Mësuesi duhet t’ju tregojë nxënësve mbi mënyrën e zgjedhjes së pompës në sallën e pompave bazuar në debitin e fluidit të prodhuar, thellësisë së uljes së pompës apo dhe viskozitetin e fluidit.

· Mësuesi duhet t’ju tregojë nxënësve në pus mbi mënyrat e zgjedhjes së tubove të prodhimit bazuar në diametrin e pusit, thellësinë dhe standartin e materialit të tubave.

· Mësuesi duhet t’ju tregojë nxënësve në pus mbi zgjedhjen e purtekave, diametrin dhe gjatësinë bazuar në thellësinë e uljes së pompës.

· Mësuesi duhet t’ju tregojë nxënësve në pus si përgatitet gryka e pusit dhe lidhjet e agregatit (arganellos) për kryerjen e operacioneve në pus.

· Mësuesi duhet t’ju tregojë nxënësve në pus procedurën e uljes së tubove të prodhimit dhe sistemit të kunjosjes, apo eventualisht të filtrit.

· Mësuesi duhet t’ju tregojë nxënësve në pus mbi uljen e pompës së thellësisë të kapur në purteka deri në thellësinë e kërkuar.

· Mësuesi duhet t’ju tregojë nxënësve në pus procedurën e mbylljes së grykës së pusit  dhe përgatitjen e pusit për shfrytëzim.

· Mësuesi duhet t’ju tregojë nxënësve në pus procedurat e montimit të purtekës kalibrate me kapistrën.

· Mësuesi duhet t’ju tregojë nxënësve lëshimin e pusit (vënien në punë të lëkundësit).

· Ata duhet tё diskutojnё nё lidhje me çdo operacion që kryhet, hap pas hapi deri në përfundim të procesit të vënies në punë të pusit me një metodë shfrytëzimi dhe eventualisht edhe me metodat e tjera.

· Nxënësit duhet të diskutojnë dhe të udhëzohen edhe si të mbajnë shënimet, skicat apo të dhëna të tjera nё bllokun e shënimeve.

· Gjatë vlerësimit të nxënësve, duhet të vihet theksi te aftësitё vëzhguese, ndjekëse dhe interpretuese si dhe reagimeve të tyre.

· Gjithashtu gjatë vlerësimit nxënësit duhet t’i tërhiqet vëmendja në rregullat e kujdesit shëndetësor dhe të mbrojtjes së mjedisit.



	Kushtet e

e domosdoshme për realizimin e modulit
	· Realizimi i këtij moduli kërkon domosdoshmërisht vajtjen në pus, si në pusin që sapo përfundon shpimin nëse presioni është i ulët dhe kalohet direkt në punë me pompë thellësie, ashtu  edhe në vendburimet ku më parë janë shfrytëzuar me errupsin natyror apo artificial dhe tashmë kërkohet kalimi në shfrytëzim me pompë thellësie.

· Duke qënë se kjo metodë është gjerësisht e përhapur, nxënësi e realizon më së miri këtë komponent duke përdorur kantierin si kriter njohje të drejtpërdrejtë.

· Pa dyshim që mësuesi mund të përdorë edhe metoda te tjera ilustrimi si foto, video etj.

· Mёsuesi duhet tё pёrgatisё materiale tё shkruara me udhёzime nё mbёshtetje tё ҫёshtjeve qё trajtohen nё modul.



4. Moduli “Zbatimi i metodave të veprimit në shtresë”
Drejtimi:    Kërkim, shpim dhe shfrytëzim nafte, gazi dhe uji

Profili:        Nxjerrja e naftës, gazit dhe ujit
Niveli:         III i KSHK
Klasa:         12

	PËRSHKRUESI I MODULIT

	Titulli dhe kodi
	ZBATIMI I METODAVE TË VEPRIMIT NË SHTRESË

	M-35-1469-24

	Qëllimi i modulit


	
	Një modul që aftëson nxënësit për përgatitjen e pusit për kryerjen e metodave të veprimit në shtresë (mvsh) dhe realizimin e metodës.

	Kohëzgjatja e modulit

	
	102 orë mësimore

	Niveli i parapëlqyer

për pranim

	
	Nxënësit duhet të kenë përfunduar nivelin II të KSHK në drejtimin mësimor “Kërkim, shpim dhe shfrytëzim nafte, gazi dhe uji”.

	Rezultatet e të nxënit (RN) dhe proçedurat e vlerësimit
	
	RN1
	Nxënësi përgatit vendin e punës për kryerjen e metodave të veprimit në shtresë (mvsh) ose metodat e dyta.
Kriteret e realizimit:

Nxënësi duhet të jetë i aftë:
· të zbërthejë hapat e projektit për ndërhyrje me një mvsh për rritjen e naftënxjerrjes;
· të studiojë skemën teknologjike parimore për kryerjen e mvsh;
· të saktësojë veçoritë e skemës teknologjike në rastin e kryerjes së shtytjes së papërzjershme të injektimit të ujit;
· të kryejë kompletimin sipërfaqësor të pajisjeve të procesit;
· të kontrollojë stacionin e pompave dhe burimeve të ujit;
· të zgjedhë parcelën dhe  pusin e injektimit;
· të kryejë kompletimin nëntokësor të pusit të injektimit;
· të saktësojë veçoritë e skemës teknologjike në rastin e kryerjes së një metode termike të veprimit në shtresë (injektimi i avullit apo djegia nëntokësore);
· të kontrollojë gjendjen e grykës së pusit;
· të kryejë kompletimin sipërfaqësor të pajisjeve të procesit; 
· të kontrollojë gjeneratorët e prodhimit të avullit për injektimin e avullit apo stacionin e kompresorëve të injektimit të ajrit gjatë djegies nëntokësor;
· të kryejë kompletimin nëntokësor të pusit të injektimit të avullit; 
· të kryejë hermetizimin dhe vendosjen e pakerave termike; 
· të zgjedhë parcelën dhe  pusin e injektimit të avulli;
· të kontrollojë skemën e transportit dhe furnizimit me CO2 të pusit të injektimit që do të kryhet me mvsh;
· të saktësojë veçoritë e skemës teknologjike të lidhjes së pajisjeve për injektimin e përzjershëm të gazit karbonik;
· të kryejë kompletimin sipërfaqësor dhe nëntokësor;
· të kotrollojë pajisjet  e procesit  të injektimit të CO2, si stacioni i kompresorëve të injektimit të ajrit dhe sistemi i kontrollit dhe monitorimit;
· të saktësojë veçoritë e skemës teknologjike të kompletimit sipërfaqësor dhe të pajisjeve të procesit gjatë zbatimit të metodave kimike të veprimit në shtresë;
· të zbatojë recepturën në përgatitjen e polimerit; 
· të mari kampionin për analizë të polimerit
· të analizojë në laborator viskozitetin e polimerit
· të kryejë injektimi i polimerëve dhe surfaktantëve; 
· të kontrollojë pompat e injektimit dhe rezervuarët e fluideve;
· të kujdeset dhe të mirëmbajë vendin dhe mjetet e punës;
· të zbatojë rregullat e teknikës së sigurimit veçanërisht të pajisjeve nën presion.
Instrumentet e vlerësimit:

· Vëzhgim me listë kontrolli.


	RN 2
	Nxënësi ndihmon për realizimin e  mvsh.
Kriteret e realizimit:

Nxënësi duhet të jetë i aftë:
· të studiojë veçoritë gjeologjike dhe kriteret teknike të zgjedhjes së parcelës dhe pusit;
· të realizojë skemën klasike të lidhjes së pajisjeve sipas skemës teknologjike për kryerjen e procesit dhe veçorive për secilën metodë;
· të mbikqyrë hap pas hapi ecurinë e realizimit të mvsh;
· të monitorojë metodën e injektimit të gazit karbonik; 
· të monitorojë metodën e injektimit të ujit dhe parametrave të procesit;

· të monitorojë injektimin me avull dhe parametrat e procesit;
· të monitorojë djegien nëntokësore dhe parametrat e procesit;
· të monitorojë parametrat gjatë kryerjes së proceseve të ndryshme të mvsh, gjatë kohëzgjatjes së metodës dhe gjatë periudhës së prodhimit në puset e prodhimit;
· të monitorojë procesin e injektimit të polimerit;

· të saktësojë të dhënat e përfituara nga  mvsh, si debiti i fluideve, presioni, temperatura etj. dhe mënyra e evidentimit të tyre;
· të vërë pusin në punë në kohën e përshtatshme;

· të monitorojë parametrat e vlerësimit të efektivitetit të metodës;
· të kujdeset dhe të mirëmbajë vendin dhe mjetet e punës;
· të zbatojë rregullat e teknikës së sigurimit.
Instrumentet e vlerësimit:

· Vëzhgim me listë kontrolli.



	Udhëzime për zbatimin e modulit
	· Ky modul duhet të realizohet në një pus që i nënështrohet njërës prej metodave të veprimit në shtresë.

· Mësuesi duhet t’ju tregojë nxënësve në pus mbi  disa tregues të projektit për kryerjen e një mvsh.

· Mësuesi duhet t’ju tregojë nxënësve mbi domosdoshmërinë e marrjes parasysh të faktorëve gjeologjikë dhe teknikë për suksesin e mvsh.
· Mësuesi duhet t’ju tregojë nxënësve mbi aresyet e zgjedhjes së metodës konkrete që po kryhet, bazuar në ecurinë e kompleksit të të dhënave të fituara gjatë shfrytëzimit primar.
· Mësuesi duhet t’ju tregojë nxënësve mënyrën e vendosjes së impianteve, pajisjeve, burimeve të ujit, të avullit, të polimerëve, të furnizimit me ajër apo me CO2 etj.

· Mësuesi duhet t’ju tregojë nxënësve skemën e lidhjes së pajisjeve sipas skemës teknologjike të zbatimit të mvsh përkatëse.
· Nxënësit duhet të udhëzohen me kujdes për ecurinë  e realizimit të metodës, në çdo moment dhe vështirësitë apo avaritë që mund të shfaqen.
· Nxënësit duhet të udhëzohen mbi parametrat që monitorohen gjatë kryerjes së procesit, në përfundim të tij, dhe pas vënies në punë në mënyrë të vazhdueshme, për të gjykuar mbi efektivitetin e metodës.
· Nxënësit duhet të diskutojnë nё lidhje me çdo operacion që kryhet, hap pas hapi me mësuesin dhe me drejtuesin e procesit.

· Mësuesi duhet t’ju tregojë nxënësve ndikimin në mjedis të vendosjes së impianteve, pajisjeve, burimeve të ujit, të avullit, të polimerëve, të furnizimit me ajër apo me CO2 etj., si dhe të ndotjeve nga fluidet teknologjike, para, gjatë dhe pas kryerjes së mvsh.

· Mësuesi duhet të udhëzojë mbi mbajtjen e shënimeve, skicat apo të dhënat nё bllokun e shënimeve.

· Gjatë vlerësimit të nxënësve, duhet të vihet theksi te aftësitё vëzhguese, ndjekëse dhe interpretuese si dhe reagimeve të tyre.

· Gjatë kryerjes së mvsh mësuesi duhet të jetë rigoroz në kërkesat ndaj nxënësve lidhur me zbatimin e rregullave të teknikës së sigurimit.


	Kushtet e

e domosdoshme për realizimin e modulit
	· Realizimi i këtij moduli kërkon domosdoshmërisht vajtjen në pus ku kryhet një mvsh.

· Koha e kryerjes së mvsh duhet të kombinohet me operatorët e sektorëve të prodhimit të naftës që nxënësi të ndjekë dhe të vëzhgojë të gjithë ecurinë që nga kompletimi me pajisjet sipërfaqësore e nëntokësore për kryerjen e mvsh, lidhjen e skemës teknologjike, furnizimin me fluidet e procesit dhe sistemimin e tyre, kryerjen e mvsh dhe monitorimin e parametrave të procesit.

· Duhet të theksojmë se ky modul i praktikës bëhet vetëm për një mvsh, pra: Injektim uji, injektim avulli, djegie nëntokësore, injektim CO2 ose injektim polimeri.

· Në përmbajtjen e mësipërme janë dhënë  nocionet e përbashkëta të kryerjes së një mvsh dhe veçoritë që karakterizon secilën metodë pa bërë përsëritje të panevojshme.

· Programi i praktikës quhet i kryer nëse nxënësi merr pjesë në njërën prej tyre.

· Nëqoftëse gjatë kohës së praktikës nuk ka një zbatim të ndonjë mvsh  atëherë mësuesi i praktikës mund të realizojë programin e këtij moduli në një kohë të përshtatshme për shkollën dhe ndërmarjen /kompaninë/ shoqërinë  e nxjerrjes së naftës kur të ketë një proces të tillë.

· Nё ato raste kur ёshtё e pamundur tё vёzhgohen punime të veprimit në zonën pranë fundore, tё pёrdoren pankarta me ilustrime tё kёtyre proceseve dhe video të ndryshme.

· Mёsuesit duhet tё pёrgatitin materiale tё shkruara me udhёzime nё mbёshtetje tё ҫёshtjeve qё trajtohen nё modul.



X. Përshkruesit e moduleve të praktikës profesionale me zgjedhje të

detyruar

1. Moduli “Shërbimi i pompave të shpimit”  

Drejtimi:     Kërkim, shpim dhe shfrytëzim nafte, gazi dhe uji

Profili:         Nxjerrja e naftës, gazit dhe ujit.

Niveli:          III i KSHK    

Klasa:          12

	PERSHKRUESI I MODULIT

	Titulli dhe kodi
	SHËRBIMI I POMPAVE TË SHPIMIT

	M-35-1401-24

	Qëllimi i modulit


	
	Një modul që aftëson nxënësit për të kryer punime të mirëmbajtjes dhe të riparimit të pompave të shpimit.



	Kohëzgjatja e modulit


	
	51 orë mësimore


	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK në drejtimin mësimor “Kërkim, shpim dhe shfrytëzim nafte, gazi dhe uji”.



	Rezultatet e të nxënit (RN) dhe proçedurat e vlerësimit
	
	RN 1
	Nxënësi kryen punime përgatitore për shërbimin e pompave të shpimit.

Kriteret e realizimit:

Nxënësi duhet të jetë i aftë:

· të analizojë dokumentacionin teknik të pompave të shpimit;
· të përgatitë vendin e punës për punime në pompën e shpimit;
· të përzgjedhë veglat, pajisjet, instrumentet dhe materialet për punime në pompat e shpimit;
· të marrë informacionin paraprak për parregullsitë në pompën e shpimit;
· të kryejë kontrollin pamor të pompës së shpimit; 

· të përzgjedhë veglat, instrumentet dhe pajisjet matëse dhe kontrolluese;
· të kujdeset dhe të mirëmbajë vendin dhe mjetet e punës;

· të zbatojë rregullat e sigurimit teknik gjatë parapërgatitjes për shërbimin në pompat e  shpimit.
Instrumentet e vlerësimit:

· Vëzhgim me listë kontrolli.


	RN 2 
	Nxënësi kryen punime të mirëmbajtjes së pompës së shpimit.

Kriteret e realizimit:

Nxënësi duhet të jetë i aftë :

· të përzgjedhë veglat, instrumentet dhe pajisjet për të bërë mirëmbajtjen dhe shërbimet në pompat e shpimit;
· të përzgjedhë materialet dhe pjesët e këmbimit për mirëmbajtjen dhe shërbimet në pompave të shpimit;
· të pastrojë pompën eshpimit nga jashtë;
· të zbërthejë kapakët e pompës së shpimit;
· të heqë pjesët e dëmtuara të pompës së shpimit;
· të kryejë procedurat e zëvendësimit të këmishave dhe pistonëve të pompës;
· të montojë kapakët e pistonave të pompës së shpimit.

· të vendosë pompën në punë;
· të kujdeset dhe të mirëmbajë vendin dhe mjetet e punës;

· të zbatojë rregullat e sigurimit teknik gjatë shërbimit të mirëmbajtjes së motorit rotativ.
Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit
	· Ky modul duhet të trajtohet në një sondë shpimi në kohën kur pompa e shpimit ka nevojë për këto shërbime. 

· Mësuesi i praktikës duhet të përdorë sa më shumë të jetë e mundur demonstrimet konkrete të teknikave dhe procedurave të punimeve të mirëmbajtjes dhe riparimit të pompave të shpimit.

· Nxënësit duhet të angazhohen në veprimtari konkrete pune për kryerjen e punimeve kontrollit, mirëmbajtjes, riparimit, zëvendësimit dhe provës së funksionimit të pompave të shpimit, fillimisht në mënyrë të mbikëqyrur dhe më pas në mënyrë të pavarur. Ata duhet të nxiten të diskutojnë në lidhje me veprimtaritë praktike që kryejnë.

· Gjatë vlerësimit të nxënësve duhet të vihet theksi te verifikimi i shkallës së arritjes së shprehive praktike për kryerjen e shërbimeve të mirëmbajtjes dhe riparimit të pompave të shpimit.

· Realizimi i pranueshëm i modulit do të konsiderohet arritja e kënaqshme e të gjitha kritereve të realizimit të specifikuara për çdo rezultat të të nxënit.


	Kushtet e

e domosdoshme 

për realizimin e modulit
	· Për realizimin si duhet të modulit është e domosdoshme të shkohet në një sondë shpimi dhe të sigurohen veglat, instrumentet dhe pajisjet për të bërë mirëmbajtjen dhe shërbimet në pompat e shpimit.

· Në rast se ёshtё e pamundur tё vёzhgohen proceset e riparimit të pompës së shpimit, tё pёrdoren pankarta me ilustrime tё kёtyre proceseve dhe video te marra ne internet.

· Mёsuesit duhet tё pёrgatisё materiale tё shkruara me udhёzime nё mbёshtetje tё ҫёshtjeve qё trajtohen nё modul.




2. Moduli “Punime nëntokësore të remontit në puse”
Drejtimi:     Kërkim, shpim dhe shfrytëzim nafte, gazi dhe uji

Profili:         Nxjerrja e naftës, gazit dhe ujit

Niveli:          III i KSHK    

Klasa:          12

	PERSHKRUESI I MODULIT

	Titulli dhe kodi
	PUNIME NËNTOKËSORE TË REMONTIT NË PUSE


	M-35-1402-24

	Qëllimi i modulit


	
	Një modul që aftëson nxënësit për përgatitjen e pusit dhe vezhgime mbi punimet e remontit të zakonshëm dhe të remontit kapital të pusit.

	Kohëzgjatja e modulit


	
	51 orë mësimore

	Niveli i parapëlqyer 

për pranim


	
	Nxënësit duhet të kenë përfunduar nivelin II të KSHK në drejtimin mësimor “Kërkim, shpim dhe shfrytëzim nafte, gazi dhe uji”.

	Rezultatet e të nxënit (RN) dhe proçedurat e vlerësimit
	
	RN 1
	Nxënësi kryen mbikqyrjen, përgatitjen e pajisjeve dhe të pusit për kryerjen e remonteve të zakonshme.

Kriteret e realizimit:

Nxënësi duhet të jete i aftë: 

· të përshkruajë gjendjen e pusit dhe të konstruksionit të pusit, difektet dhe avaritë gjatë shfrytëzimit të tij;
· të përcaktojë arsyet e kryerjes së remonteve të zakonshme në puset e prodhimit te naftës;
· të seleksionoje tubot e prodhimit ne siperfaqe te pusit.

· të kontrollojë purtekat dhe cilësinë e tyre; 

· të pregatise pusin per remont te zakonshëm;
· të kryeje nxjerrjen e purtekave dhe pompës nga pusi;
· të kryeje uljen e purtekave dhe pompes ne pus;
· të zgjedhe dhe te kembeje tubot ne pus;
· të kryeje punime per menjanimin e difekteve ne tuba, pompe dhe purteka;
· të kujdeset dhe të mirëmbajë vendin dhe mjetet e punës;
· tё zbatojё rregullat e sigurisё.
Instrumentet e vlerësimit:

· Vëzhgim me listë kontrolli.


	RN 2 
	Nxënësi kryen përgatitjen dhe vëzhgimin e punimeve nëntokësore për remontin kapital të pusit të shfrytëzimit.

Kriteret e realizimit:

Nxenesi duhet te jete i aftë:

· të vlerësojë aresyet e kryerjes se remontit kapital te pusit te prodhimit të naftës;

· të përcaktojë intervalet e difekteve në kolonën e rrethimit;

· të vlerësojë intervalin e shkatërrimit të unazës së çimentos apo të rrjedhjes së fluidit jashtë kolonës se rrethimit; 

· të përgatisë pusin per remont kapital;

· të përzgjedhë pajisjet dhe instrumentat për remontin nëntokësor;

· të përzgjedhe pajisjet dhe agregatet dhe të kompletojë pusin;

· të mbikqyrë punimet dhe të bashkërendojë operacionet me operatorët e kryerjes së remontit nëntokësor;

· të montojë grykën e pusit me mbarimin e proceseve;

· të vërë pusin në punë;
· të kujdeset dhe të mirëmbajë vendin dhe mjetet e punës;
· të zbatojë rregullat e teknikës së sigurimit, të mbrojtjes së shëndetit të personelit.
Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit
	· Ky modul duhet të realizohet në një pus që i nënshtrohet një punimi remonti te zakonshem apo remonti kapital. 

· Mësuesi duhet tju tregoje nxenesve ne pus mbi  arsyet e kryerjes se punimeve të remontit te zakonshem në puse.

· Mësuesi duhet t’ju tregojë nxënësve në pus mbi tubot, llojin e tyre dhe purtekat që do të ulen në pus.

· Mësuesi duhet t’ju tregojë nxënësve kur dhe si përzgjidhen tubot pasi kontrollohen për difekte në sipërfaqe dhe më tej uljen ne pus.

· Mësuesi duhet t’ju tregojë nxënësve sistemin e kunjosjes së pompës, mënyrën e vendosjes dhe të uljes ne pus.

· Mësuesi duhet t’ju tregojë nxënësve pompën e thellësisë, testimin e saj në sipërfaqe dhe ecurinë e kryerjes së uljes së pompës me purtekat në pus dhe kunjosjen e saj.

· Mësuesi duhet t’u tregojë nxënësve mbi njohjen e llojeve të tubove, të pompave të thellësise dhe pjesët që ndërrohen, duke i shoqëruar ata në qendrën e riparimit të pompave të thellësisë.

· Ata duhet tё diskutojnё nё lidhje me cdo operacion që kryhet, hap pas hapi.

· Nxënësit duhet të udhëzohen si te mbajnë shënimet, skicat apo te dhenat nё bllokun e shënimeve.

· Gjatë vlerësimit të nxënësve, duhet të vihet theksi te aftësitё vëzhguese, mbikqyrëse dhe interpretuese si dhe reagimeve te tyre.


	Kushtet e

e domosdoshme 

për realizimin e modulit
	· Realizimi i këtij moduli kerkon domosdoshmerisht vajtjen në pus ku kryhet një proces remonti nëntokësor i zakonshëm apo remont kapital.

· Koha e kryerjes së remontit te zakonshëm nentokesor duhet te kombinohet me operatoret e sektoreve te prodhimit te naftes qe nxenesi te ndjeke dhe te vezhgoje ne te gjithe ecurine qe nga kembimi i tubave, nderrimi i sistemit te kunjosjes, nderrimi i pompes dhe ulja e saj deri tek ulja e purtekave dhe venia e pusit ne punë.

· Nëqoftëse gjate kohes se praktikes nuk ka ndonjë proces remont kapital atehere mesuesi i praktikes mund te realizoje programin e këtij moduli në një kohë të përshtatshme për shkollën dhe ndermarjen /kompaninë/shoqërinë e nxjerrjes se naftes nese do te kete nje proces te tille.

· Nё ato raste kur ёshtё e pamundur tё vёzhgohen punime te remontit kapital, tё pёrdoren pankarta me ilustrime tё kёtyre proceseve dhe video te marra ne internet.

· Mёsuesit duhet tё pёrgatisё materiale tё shkruara me udhёzime nё mbёshtetje tё ҫёshtjeve qё trajtohen nё modul.



3. Moduli “Stimulimi i puseve”
Drejtimi:     Kërkim, shpim dhe shfrytëzim nafte, gazi dhe uji.
Profili:         Nxjerrja e naftës, gazit dhe ujit
Niveli:          III i KSHK
Klasa:          12

	PËRSHKRUESI I MODULIT

	Titulli dhe kodi
	STIMULIMI I PUSEVE

	M-35-1470-24

	Qëllimi i modulit


	
	Një modul që aftëson nxënësit për përgatitjen e pusit për kryerjen e metodave për stimulimin e zonës pranë fundore dhe kryerjen e procesit në pus.


	Kohëzgjatja e modulit

	
	51 orë mësimore

	Niveli i parapëlqyer

për pranim

	
	Nxënësit duhet të kenë përfunduar nivelin e II të KSHK në drejtimin mësimor “Kërkim, shpim dhe shfrytëzim nafte, gazi dhe uji”.

	Rezultatet e të nxënit (RN) dhe procedurat e vlerësimit
	
	RN 1
	Nxënësi parapërgatit kryerjen e stimulimit të pusit (përpunimin kimik me HCl).
Kriteret e realizimit:

Nxënësi duhet të jetë i aftë:
· të hartojë planin e punës së bashku me inxhinierin për stimulimin e pusit të zgjedhur;
· të përshkruajë gjendjen e zonës pranë fundore të puseve bazuar dhe në librin e pusit;

· të përshkruajë shkaqet e uljes apo ndërprerjes së debitit të pusit;
· të përgatitë sheshin e pusit për stimulim kimik. (përpunim me acid);
· të kryejë operacionet e nxjerrjes së pompës dhe ngritjes së tubove të prodhimit;
· të zgjedhë dhe rendisë  tubot për t’i ulur në pus;
· të kryejë uljen e tubove për kryerjen e procesit;
· të kujdeset dhe të mirëmbajë vendin dhe mjetet e punës;
· të zbatojë regullat e teknikës së sigurimit veçanërisht të pajisjeve nën presion.
Instrumentet e vlerësimit:

· Vëzhgim me listë kontrolli.



	RN 2 
	Nxënësi kryen procesin e stimulimin dhe monitorimin i tij.

Kriteret e realizimit:

Nxënësi duhet të jetë i aftë:
· të vlerësojë arsyet e kryerjes së studimit të zonës pranë fundore nga pikepamja e humbjeve gjatë procesit të shpimit dhe uljes së debitit gjatë shfrytëzimit;
· të kryejë provën e pranueshmërisë së pusit;
· të realizojë lidhjen (montimin) e pajisjeve sipas skemës teknologjike për kryerjen e procesit;
· të kryejë procesin në vijimësi (pa asnjë ndërprerje) duke shtytur fluidet sipas shpejtësive të caktuara në bashkëpunim me inxhinierin e nxjerrjes;
· të monitorojë parametrat e procesit dhe kryesisht debitin e fluideve të injektuar dhe presionin;
· të vendosë pusin në punë në kohën e duhur dhe të ndjek ecurinë e prodhimit të fluidit;
· të kujdeset dhe të mirëmbajë vendin dhe mjetet e punës;
· të zbatojë rregullat e teknikës së sigurimit, të mbrojtjes së shëndetit të personelit.
Instrumentet e vlerësimit:

· Vëzhgim me listë kontrolli.


	Udhëzime për zbatimin e modulit
	· Ky modul duhet të realizohet në një pus që i nënështrohet një metode të veprimit në zonën pranë fundore si stimulimi (përpunimi kimik).

· Mësuesi duhet t’ju tregojë nxënësve në pus  arsyet e ndotjes se zonës pranë fundore

· Mësuesi duhet t’ju tregojë nxënësve mbi domosdoshmërinë e studimit të zonës pranë fundore nga pikëpamja e humbjeve gjatë procesit të shpimit.

· Mësuesi duhet t’ju tregojë nxënësve mbi shkaqet e veprimit në zonën pranë fundore të puseve, bazuar në ecurinë e të dhënave të prodhimit të fluidit të pusit.

· Mësuesi duhet t’ju tregojë nxënësve kur dhe si hartohet plani i punës për kryerjen e stimulimit (përpunimit kimik me HCl)

· Mësuesi duhet t’ju tregojë nxënësve pse dhe si përgatitet sheshi i pusit për kryerjen e një metode veprimi të zonës pranë fundore veçanërish për stimulim kimik. (përpunim me acid)

· Mësuesi duhet t’ju tregojë nxënësve mbi operacionet e nxjerrjes së pompës dhe ngritjes së tubove të prodhimit

· Mësuesi duhet t’ju tregojë nxënësve pse bëhet zgjedhja dhe testimi (kqyrja) e  tubove për të ulur në pus për realizimin e procesit.

· Mësuesi duhet t’ju tregojë nxënësve manovrat e kryera për ulje ngritjen e tubove dhe pajisjeve të tjera për kryerjen e procesit.

· Mësuesi duhet t’ju tregojë nxënësve qëllimin e kryerjes së provës së pranueshmërisë së pusit.

· Mësuesi duhet t’ju tregojë nxënësve skemën e lidhjes së pajisjeve sipas skemës teknologjike të kryerjes së procesit dhe nyjet që marrin pjesë në të.
· Mësuesi duhet t’ju tregojë nxënësve aresyet e kryerjes së provës së pranueshmërise së pusit.

· Nxënësit duhet të udhëzohen me kujdes për ecurinë  e realizimit të procesit, hap pas hapi, dhe vështirësitë që mund të shfaqen.

· Nxënësit duhet të udhëzohen mbi parametrat që monitorohen gjatë procesit dhe në përfundim të tij.
· Rregullat e teknikës së sigurimit dhe të ruajtjes së mjedisit.
· Ata duhet tё diskutojnё nё lidhje me çdo operacion që kryhet, hap pas hapi.

· Mësuesi duhet të udhëzojë mbi mbajtjen e shënimeve, skicat apo të dhënat nё bllokun e shënimeve.

· Gjatë vlerësimit të nxënësve, duhet të vihet theksi te aftësitё vëzhguese, ndjekëse dhe interpretuese si dhe reagimeve të tyre.


	Kushtet e

e domosdoshme 

për realizimin e modulit
	· Realizimi i këtij moduli kërkon domosdoshmerisht vajtjen në pus ku kryhet një proces stimulimi kimik (përpunim me acid klorhidrik).

· Medoemos koha e kryerjes së stimulimit duhet të kombinohet me operatorët e sektorëve të prodhimit të naftës që nxënësi të ndjekë dhe të vëzhgojë në të gjithë ecurinë, që nga kompletimi me pajisjet sipërfaqësore e nëntokësore për kryerjen e procesit, lidhjen e skemës teknologjike, furnizimin me fluidet e procesit dhe sistemimin e tyre sipas përqëndrimit të duhur, kryerjen e procesit e deri tek monitorimi dhe eventualisht vënia e pusit në punë (prodhim).

· Nëqoftëse gjatë kohës së praktikës nuk ka proces stimulimi atëherë mësuesi i praktikës mund të realizojë programin e këtij moduli në një kohë të përshtatshme për shkollën dhe ndërmarjen/kompaninë apo shoqërinë  e nxjerrjes së naftës kur të ketë një proces të tillë.

· Nё ato raste kur ёshtё e pamundur tё vёzhgohen punime të veprimit në zonën pranë fundore, tё pёrdoren pankarta me ilustrime tё kёtyre proceseve dhe video të ndryshme.

· Mёsuesit duhet tё pёrgatitin materiale tё shkruara me udhёzime nё mbёshtetje tё ҫёshtjeve qё trajtohen nё modul.




XI. Programet orientuese të provimeve përfundimtare të nivelit

Programi orientues për provimet përfundimtare të profilit mësimor ”Nxjerrja e naftës, gazit dhe ujit”, Niveli III i KSHK, përmban temat dhe kompetencat më të rëndësishme dhe më përfaqësuese për këtë profil mësimor, të trajtuara në lëndët profesionale dhe në modulet e detyruara të praktikës profesionale në klasën e këtij niveli, të cilat do të shërbejnë si bazë për të konceptuar provimet  teorike dhe praktike përkatëse.  

Ky program i ndihmon nxënësit të përqendrohen në ato njohuri (koncepte, parime, ligjësi, procedura etj.) dhe kompetenca profesionale, që qëndrojnë në themel të profesionit për këtë nivel kualifikimi. Programi ndihmon, gjithashtu, edhe mësuesit për organizimin e punës në përgatitjen për kontrollin përfundimtar të arritjeve të nxënësve. 

Për drejtuesit e shkollave profesionale, këto programe krijojnë mundësinë për planifikimin dhe realizimin e Provimeve Përfundimtare në nivel shkolle. 

Gjatë punës me këto programe kujdes duhet t’i kushtohet përvetësimit të njohurive dhe kompetencave themelore për këtë nivel kualifikimi, të cilat bëjnë të mundur integrimin e nxënësit/es në botën e punës, por edhe që krijojnë vazhdimësinë e shkollimit të tij/saj në nivelin tjetër.

Gjatë përgatitjes së nxënësve për provimet përfundimtare të niveleve, është e rëndësishme që paraprakisht mësuesit/instruktorët të zhvillojnë testime të nxënësve, me teste teorike apo praktike, të cilat mund t’i hartojnë vetë, duke përdorur instrumente vlerësimi në përputhje me kërkesat e këtij dokumenti. Gjatë hartimit të përmbajtjes së tyre duhen mbajtur parasysh njohuritë dhe kompetencat e përfshira në këtë program, kriteret e vlerësimit të përcaktuara në modulet përkatëse si edhe udhëzimet për vlerësimin e nxënësve.

Programi orientues përbëhet nga dy pjesë:

· programi orientues për provimin e teorisë profesionale të integruar; 

· programi orientues për provimin e praktikës profesionale të integruar. 

A) Programi orientues për Provimin e Teorisë Profesionale të integruar

Programi orientues për provimin e teorisë profesionale të integruar, në  profilin mësimor ”Nxjerrja e naftës, gazit dhe ujit”, Niveli II, është hartuar duke u mbështetur në temat më të rëndësishme të programeve të lëndëve profesionale më përfaqësuese dhe më thelbësore, të cilat përbëjnë 30-35 % të vëllimit të përgjithshëm të lëndëve profesionale, që përmban Skeletkurrikuli përkatës.

Lënda profesionale e përzgjedhur për t`u përfshirë në provimin e teorisë profesionale dhe temat e përzgjedhura në të,  janë si më poshtë.

Temat nga lënda “Shfrytëzimi i vendburimeve të naftës, gazit dhe ujit., kl. 12:

	Tema 1
	Organizimi i vendit të punës sipas funksioneve (shpim, nxjerrje, grumbullim, transport)

· Interpretimi i planimetrisë e vendndodhjes së puseve, në lidhje me objektet, mjetet, pajisjet dhe instrumentat.

· Përgatitja e vendit të punës për proceset e shpimit, nxjerrjes, grumbullimit dhe transportit.
	6 orë

3

3



	Tema 2
	Pajisjet e shpimit, regjimi i shpimit dhe daltat e shpimit

· Veçoritë e sondave të shpimit sipas thellësisë së projektuar

· Instrumenti i shpimit të pusit

· Funksionet përbërja e kolonës së shpimit, tubos drejtuese, tubave të shpimit dhe atyre rëndues;
· Kriteret e zgjedhjes së daltave për shpimin e një formacioni të caktuar.
· Metodat për marrjen e kampionit përmes daltave të karrotazhit dhe shllamit.
	12 orë

3

3

2

2

2

	Tema 3
	Konstruksioni i një pusi shpimi, tubimi dhe çimentimi i kollonave të rrethimit

· Përcaktimi i konstruksionit të një pusi

· Mënyrat e mbërthimit dhe zbërthimit të elementëve të kolonës së rrethimit.
· Mënyra e përgatitjes së suspensionit të çimentos dhe parametrat e tij.
· Etapat e procesit të çimentimit të një kolone rrethimi.
	12 orë
3

3

3

3

	Tema 4
	Larja e pusit, lëngu larës dhe ekuilibri i presioneve
· Llojet e lëngjeve larës

· Aparaturat dhe metodikat e matjes së parametrave të lëngut larës.
· Proçesi i banjove me naftë, ose acid për zhbllokimin e instrumentit të bllokuar
· Presioni hidrostatik, presioni minerar, presioni i çarjeve
· Llogaritja e humbjeve të presionit në sistemin e qarkullimit të lëngut larës.
	12 orë

2

3

2

2

3

	Tema 5
	Ndërlikimet gjatë shpimit të pusit:

· Shkaqet e ndërlikimeve gjatë shpimit të puseve
· Shëmbjet e trungut të pusit dhe bllokimet

· Ardhjet e fluideve nga pusi
	   9 orë

3

3

3

	Tema 6
	Shpimi i puseve në det dhe në zonat polare:

•    Veçoritë e shpimit të puseve në det dhe në zonat polare

•    Platformat e shpimit në det
	4 orë

2

2

	Tema 7
	Ndotja e zonës pranë fundore gjatë shfrytëzimit të puseve

· Kushtet e ndotjes së zonës pranë fundore të puseve;
· Koncepti i ndotjes së zonës pranë fundore të puseve gjatë shpimit dhe shfytëzimit të puseve.
· Klasifikimi i ndotjes nga faktorë gjeologjikë, të shpimit dhe të shfrytëzimit.
· Veçoritë dhe drejtimet e veprimit në zonën pranë fundore në puset horizontalë.
	8 orë

2

2

2

2

	Tema 8
	Vetitë e kolektorit dhe të fluideve që ngopin atë.

•    Përbërja e shtresës produktive, poroziteti dhe përshkueshmëria.

•    Përbërja e naftës dhe gazit si edhe vetitë fiziko-kimike të tyre.
	4 orë

2

2

	Tema 9
	Përvetësimi i pusit:

· Metodat e përvetësimit të puseve.

· Faktorët që ndikojnë në hapjen e shtresave prodhimtare
· Prova e shtresës dhe përvetësimi i pusit
	6 orë

2

2

2

	Tema 10
	Kompletimi i puseve të shfrytëzimit:

· Pajisjet nëntokësore dhe sipërfaqësore në shfrytëzim me fontanim natyror.
· Pajisjet nëntokësore dhe sipërfaqësore në shfrytëzim me kompresor. 
· Pajisjet nëntokësore dhe sipërfaqësore në shfrytëzim me pompa thellësie.
	6 orë

2

2

2

	Tema 11
	Metodat e shfrytëzimit të puseve të naftës, gazit dhe ujit:

· Klasifikimi e metodatve të shfrytëzimit parësor të puseve të naftës, të gazit dhe te ujit.
· Errupsioni natyror. Kushtet e errupsionit.

· Errupsioni artificial. Kriteret e kalimit në këtë metodë.

· Metoda e shfrytëzimit të pusit me pompë thellësie.


	8 orë
2

2

2

2



	Tema 12
	Vënia në punë e puseve:
· Punimet përgatitore për vënien e puseve në shfrytëzim.

· Mënyrat e uljes së depresionit në fund të pusit.

· Studimi i pusit dhe përcaktimi i debitit optimal.
	9 orë
3

3

3



	Tema 13
	Llojet e pompave të thellësie për shfrytëzimin e puseve:

· Pompat elektrocentrifugale zhytëse 

· Pompat me burmë (PCP)

· Vënia e pusit në shfrytëzim me pompa thellësie me lëkundës. 
	6 orë
2

2

2



	Tema 14
	Monitorimi i prodhimit të grupit të puseve:
· Stacionet e grumbullimit të naftës, tubacionet.

· Matja e prodhimit të puseve dhe pajisjet që përdoren.
	4 orë

2

2



	Tema 15
	Grumbullimi dhe transporti i naftës e gazit.

· Pompat e shtytjes së naftës për në stacionet e grumbullimit.
· Funksionet e grupeve të grumbullimit dhe transportit

· Rezervuarët matës dhe grumbullues, si dhe pajisjet e tjera (gazndarësit, saraqineskat, valvolat e sigurisë, rregullatorët e nivelit, etj)

· Anomalitë në parametrat e pompimit.
	   8 orë

2

2

2

2



	Tema 16
	Remonti sipërfaqësor dhe nëntokësor i puseve:

· Remonti nëntokësor i pusit. Qëllimi dhe punimet.

· Remonti sipërfaqësor i pusit. Qëllimi dhe punimet.

· Riparimi kapital i pusit. Shkaqet dhe llojet e punimeve.

· Pajisjet, agregatët dhe instrumentet për të ndërhyrë me punime të remontit të puseve.
	8 orë

2

2

2

2

	Tema 17
	Veçoritë e shfrytëzimit të puseve horizontale në tokë, në det dhe zonat polare.

· Veçoritë kryesore të shfrytëzimit të puseve horizontale në tokë dhe det;

· Pajisjet mbi dhe nëntokësore të puseve horizontale;
· Pajisjet dhe platformat e shpimit dhe shfrytëzimit në det dhe në zonat polare;
· Kompletimi i puseve nëndetare
	8 orë
2

2

2

2

	Tema 18
	Metodat e rritjes së naftënxjerrjes. 

· Faktorët gjeologjikë dhe teknologjikë për zbatimin e metodave për rritjen e naftënxjerrjes.

· Metodat e stimulimit me veprim fizik, kimik, fiziko-mekanik.

· Metodat e izolimit të ujërave të zonës pranë fundore të pusit.
	6 orë
2

2

2

	Tema 19
	Metodat e veprimit në shtresë. Klasifikimi. Shtytja e përziershme dhe e papërzjershme

· Injektimi i ujit

· Injektimi i gazit të papërzjershëm
· Injektimi i gazit të përzjershem

· Injektimi i gazit karbonik 
	10 orë

3

2

2

3

	Tema 20
	Metodat termike të veprimit në shtresë.

· Mekanizmi i veprimit

· Injektimi i avullit

· Djegia nëntokësore.
	6 orë

2

2

2

	Tema 21
	Metodat kimike të veprimit në shtresë

· Parimi i veprimit

· Injektimi i polimerëve

· Injektimi i surfaktantëve
	6 orë
2

2

2

	Tema 22
	Trajtimi i fluideve të nxjerra nga puset

· Përshkrimi i linjës teknologjike të trajtimit të naftës

· Ndarjen e fluideve në bazë të peshave specifike
· Roli i demulgatorit dhe temperaturës në trajtimin e fluidit 
	6 orë
2

2

2



	Tema 23
	Efektiviteti ekonomik i metodave të rritjes së naftë nxjerrjes.

· Efektiviteti ekonomik i metodave të veprimit në zonën pranë fundore

· Vlerësime ekonomike të metodave të veprimit në shtresë
	6 orë

3

3


Lënda dhe pesha përkatëse në programin orientues: 

	Nr.
	Lënda
	Vëllimi i orëve për çdo lëndë
	Peshat

në %

	1
	Shfrytëzimi i vendburimeve të naftës, gazit dhe ujit.
	85
	100

	
	TOTALI
	85
	100%


Udhëzime për përgatitjen e testit të provimit të teorisë profesionale:

Provimi i teorisë profesionale të integruar do të jetë me test me shkrim, i cili përgatitet nga Komisioni i Provimit Përfundimtar i drejtimit/profilit të nivelit përkatës. Për hartimin e testit komisioni mund të mbështetet edhe tek banka e testeve e përgatitur nga AKAFPK-ja. Në hartimin e testit komisioni duhet të mbajë parasysh  rregullat, parimet dhe formatet, për ndërtimin e testit.  

Testi duhet të përmbajë 20 njësi testi me një total prej 40 pikë. Nga këto, 10 njësi testi të jenë me zgjedhje të shumëfishtë (4 alternativa) dhe 10 të tjerat të jenë njësi testi  me përgjigje të kufizuara/të mbyllura (me PO/JO; me e Vërtetë e Gabuar; me plotësim të fjalës që mungon; etj.) Testi duhet të shmang pyetjet e hapura. 

Njësitë e testit duhet të jenë të niveleve të ndryshme të vështirësisë, duke ndjekur skemën me tri nivele, si më poshtë:

Model i shpërndarjes së pikëve për pyetje të niveleve të ndryshme në test

	Niveli I (i ulët)
	Niveli II (mesatar)
	Niveli III (i lartë)

	Aftësia për të rikujtuar/kuptuar/

identifikuar

dhe për të përshkruar...
	Aftësia për të zbatuar/argumentuar/

shpjeguar/krahasuar

dhe për të analizuar...
	Aftësia për të vlerësuar dhe për të nxjerrë përfundime...


Ndarja e pikëve sipas peshës së çdo lënde dhe niveleve

	Nr.
	Lënda
	Peshat e lëndëve në %
	Pikët për çdo lëndë
	Ndarja e pikëve sipas niveleve të vështirësisë

	
	
	
	
	Niveli I

40%

e pikëve
	Niveli II

40%

e pikëve
	Niveli III

20%

e pikëve

	1
	Shfrytëzimi i vendburimeve të naftës, gazit dhe ujit.
	100
	40
	16
	16
	8

	
	TOTALI
	100%
	40 pikë
	16 pikë
	16 pikë
	8 pikë


Përcaktimi i pikëve për çdo njësi testi bëhet duke pasur parasysh tipin e njësisë së testit. Për shembull: njësitë e testit me zgjedhje të shumëfishtë marrin gjithmonë 1 (një) pikë përkundrejt përgjigjes së paracaktuar të saktë; njësitë me përgjigje të hapur marrin aq pikë sa kërkesa kanë brenda tyre (duke mbajtur parasysh edhe argumentimin nga nxënësi); njësitë me përgjigje të kufizuar marrin aq pikë sa gjykohet nga grupi hartues dhe kjo lidhet me kërkesat që parashtrohen në pyetje dhe niveli i vështirësisë.

Së fundi, skema e vendosjes së notës kundrejt pikëve të fituara përcaktohet nga grupi hartues i testit. Në vijim, jepet një model i skemës së vlerësimit me nota:
	Pikët e fituara
	Notat

	  0 - 5
	4

	6 - 10
	5

	11 - 15
	6

	16 – 20
	7

	21 - 25
	8

	26 - 30
	9

	31 - 40
	10


B) Programi orientues për Provimin e Praktikës Profesionale të integruar

Programi orientues për provimin e praktikës profesionale të integruar, në profilin mësimor ”Shfrytëzimi i vendburimeve të naftës, gazit dhe ujit.”, Niveli II është hartuar duke u mbështetur në listën e kompetencave profesionale dhe në modulet e detyruara të praktikës profesionale, që përmban Skeletkurrikuli përkatës. 

Lista e kompetencave profesionale për të cilat duhet të vlerësohen nxënësit, detyrat e punës dhe pikët për secilën kompetencë janë si më poshtë:

	Nr.
	Kompetencat profesionale
	Detyrat  e punës
	Pikët



	1.
	Të   kryejë operacione pune për vënien e pusit në shfrytëzim.
	Detyra 1: Vënia e pusit në shfrytëzim.
 
	50

	2.
	Të realizojë skemën e lidhjes së pajisjeve sipërfaqësore dhe nëntokësore për shfrytëzimin me pompe thellësie. (pompa me burmë dhe pompa me lëkundës)
	Detyra 2: Shfrytëzimi i puseve me pompa thellësie

	50

	Shuma
	100


Skema e vlerësimit me nota:

	Pikët e fituara
	Notat

	0 - 40
	4

	41 - 50
	5

	51 - 60
	6

	61 - 70
	7

	71 - 80
	8

	81 - 90
	9

	91 - 100
	            10


Shënime:

· Provimi praktik do të realizohet me anë të metodës së vlerësimit të nxënësve me “detyra pune”, në grupe punen (ose individuale), në mjedise reale sipërfaqësore të puseve për shfrytëzim të (naftës dhe gazit) por edhe në mjedise të simuluara (në pamundësi për ta realizuar në objekt, pus nafte, gazi) të udhëhequra nga mësuesi/instruktori ose një inxhinier/teknik i kompanisë në terren. 

· Në vlerësimin e kompetencave profesionale, rekomandohet t’i lihet hapësirë për vlerësime edhe bashkëbisedimit profesional ndërmjet komisionit dhe nxënësit, pasi ai është element i rëndësishëm i secilës prej kompetencave të listuara.
· Koha për realizimin e të gjitha detyrave duhet të jetë jo më shumë se 3 (tri) orë, në përputhje kjo me Udhëzimin për organizimin dhe zhvillimin e provimeve në AFP.

· Është e domosdoshme dhe shumë e rëndësishme që për çdo detyrë, që në fillim të provimit të praktikës profesionale, nga mësuesit/instruktorët (komisioni i provimit) t’i kushtohet vemëndje “Përcaktimit dhe zbatimit të rregullave të teknikës së sigurimit dhe të ruajtjes së mjedisit” gjatë gjithë kryerjes së detyrave dhe për çdo nxënës.
· Për çdo detyrë, komisioni i vlerësimit duhet të përgatisë instrumentet përkatëse të vlerësimit sipas kompetencave profesionale. Instrumenti i vlerësimit për secilën detyrë duhet të përfshijë të gjitha hapat e realizimit të saj, duke filluar nga përgatitja e vendit dhe mjeteve dhe veglave të punës etj.

· Gjithashtu për çdo detyrë komisioni duhet të përfshijë në vlerësim një element shumë të rëndësishëm, i cili është sistemimi dhe pastrimi i vendit dhe i mjeteve të punës pasi nxënësi ka realizuar dhe përfunduar detyrën.

· Në të gjitha detyrat mësuesi\instruktori i praktikës mund t’i grupojë nxënësit në grupe pune ku secili grup duhet t’i kryejë të gjitha detyrat.

· Instrumenti i vlerësimit duhet të përfshijë në përmbajtjen e tij edhe kritere për vlerësimin e kompetencave kyçe profesionale si vetëkontrolli, përgjegjshmëria, manifestimi i guximit, angazhimi fizikisht, mendërisht dhe emocionalisht në kryerjen e detyrave të ndryshme si dhe komunikimi, bashkëpunimi në grup, bashkëveprimi ndërmjet njëri tjetrit etj.

· Gjithashtu, komisioni duhet të hartojë dhe një listë kriteresh vlerësimi për detyrën përfundimtar. 

· Komisioni i provimit për të gjitha detyrat parapërgatit testin dhe tezat e provimit ku nxënësi/grupi në mënyrë të rastësishme zgjedh njërën prej tyre. Komisioni i provimit duhet të përgatisë paraprakisht instrumentin e vlerësimit me procedurat/hapat/etapat e kryerjes së detyrave. Komisioni nuk duhet të ndërhyjë gjatë zhvillimit të provimit. 

· Vlerësimi i të gjitha detyrave bëhet me listë kontrolli në bazë të instrumenteve përkatëse të vlerësimit.

Udhëzime për Detyrën 1: ”Vënia e pusit në shfrytëzim”
Kjo detyrë nëse është e mundur, duhet të kryhet në mjediset e një pusi nafte në terren të shoqëruar nga mësuesi/instruktori ose një inxhinier/teknik i kompanisë ose në pamundësi nxënësi/grupi ndjek të gjitha proceset në formë simulimi.

Për realizimin e kësaj detyre nxënësi/grupet e punës kryen/kryejnë/ndjek/ndjekin veprime përgatitore për vёnien e pusit tё shpuar nё punё pёr nxjerrje nafte dhe kryen/kryejnë/ndjek/ndjekin veprime praktike pёr përvetësimin (shfrytëzimin) e pusit.
Komisioni i provimit (mësuesit, instruktorët), (inxhinierët/teknikët) me proces simulimi (ose duke asistuar në venien në punë të një pusi të nxjerrjes së naftës në terren) iu kërkojnë nxënësve/grupeve të përzgjedhin veglat dhe paisjet e nevojshme për realizimin e operacioneve të punës për vënien në punë të një pusi për nxjerrjen e naftës, si dhe të përcaktojnë radhën/hapat e kryerjes së proceseve të punës. 

Gjithashtu nxënësit/grupet kryejnë/ndjekin me radhë proceset si (përcaktimi i ndodhjes së pajisjeve të injektimit të ajrit, përcaktimi i vendndodhjes së depove të naftës apo fluideve të tjerë për injektim, skemën bazë të lidhjes së tubove, depove dhe pajisjeve me grykën e pusit, përgatitjen e grykës së pusit dhe lidhjeve të nyjeve të injektimit, lidhjen e aparateve matës dhe  kontrollin e presionit, debitit të fluidit të injektuar të nxjerrë nga pusi si dhe destinacionin e tyre).

Instrumentet e vlerësimit që do të përdoren nga mësuesit, instruktorët janë: vëzhgim me listë kontrolli dhe pyetje.

Nxënësi/grupet duhen të kryejnë/ndjekin procedurat e listuara më sipër nëpërmjet një bashkëbisedimi profesional, proces që mbikëqyret gjatë gjithë kohës nga komisioni, i cili më pas mund t’i drejtojë pyetje të parapërgatitura për pikat/hapat kyçe të procesit. Nxënësit vlerësohen me listë kontrolli e cila hartohet nga komisioni i provimit dhe duhet të përmbajë të gjitha hapat e procedurës së realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. 

Udhëzime për Detyrën 2. ”Shfrytëzimi i puseve me pompa thellësie”
Edhe kjo detyrë nëse është e mundur duhet të kryhet në mjediset e një pusi nafte në terren të shoqëruar nga mësuesi/instruktori ose një inxhinier/teknik i kompanisë ose në pamundësi nxënësit ndjekin të gjitha proceset në formë simulimi në laborator.

Për realizimin e kësaj detyre nxënësi/grupet e punës kryen/kryejnë/ndjek/ndjekin veprime praktike pёr vёnien nё shfrytëzim tё puseve tё shfrytëzimit me pompa thellësie, kryen/kryejnë/ndjek/ndjekin veprime praktike pёr shfrytёzimin e puseve tё naftёs me pompё thellёsie si dhe kryen/kryejnë/ndjek/ndjekin veprime praktike pёr remontin nёntokёsor tё puseve të naftës. 

Për realizimin e kësaj detyre mësuesi/instruktori është e domosdoshme t’i sigurojnë nxënësve mjedise, vegla, pajisje dhe materialet si: zona të përshtatshme për t’u vizituar nga nxënësit, puse, mjete transporti për vajtjen e nxënësve në terren (objekt), mjedise për sistemimin e tyre, fletore ose blloqe shënimesh, stilolapsa, lapsa, goma, veshje të përshtatshme për ta si dhe kutinë e ndihmës së shpejtë me barnat më të domosdoshme për raste aksidentesh dhe sëmundjesh të lehta.

Nxënësi/grupet duhen të kryejnë/ndjekin procedurat e listuara më sipër nëpërmjet një bashkëbisedimi profesional dhe ky proces mbikëqyret gjatë gjithë kohës nga komisioni, i cili më pas mund t’i drejtojë pyetje të parapërgatitura për pikat kyçe të procesit. Nxënësit vlerësohen me listë kontrolli e cila hartohet nga komisioni i provimit dhe duhet të përmbajë të gjitha hapat e procedurës së realizimit të kësaj detyre. Kjo listë kontrolli mund të përmbajë edhe kritere për vlerësimin e kompetencave kyçe profesionale. 

Rekomandohet që secili nga detyrat e punës së lartpërmendur të ketë listë vlerësimi më vehte dhe në fund të realizimit të detyrave të parashikuara në 2 detyrat e punës, të bëhet tabela përmbledhëse e pikëve dhe të hidhet nota përkatëse.

